hotchpotch/miracl-hf-unified huggingface dataset:
วิทยาลัยนาฏศิลป
วิทยาลัยนาฏศิลป () เป็นกลุ่มสถาบันการศึกษาในสังกัดสถาบันบัณฑิตพัฒนศิลป์ กระทรวงวัฒนธรรม และกระทรวงศึกษาธิการ โดยเปิดสอนเพื่อผลิตครูและบุคลากรสายอาชีพในด้านนาฏศิลป์และดนตรี
วิทยาลัยนาฏศิลป เดิมมีชื่อว่า "โรงเรียนนาฏดุริยางคศาสตร์" เปิดสอนครั้งแรกเมื่อวันที่ 17 พฤษภาคม พ.ศ. 2477 นับเป็นสถาบันของชาติแห่งแรกที่ให้การศึกษาทั้งวิชาสามัญและวิชาศิลป ขึ้นอยู่กับกรมศิลปากร กระทรวงศึกษาธิการ ผู้ก่อตั้งโรงเรียนนี้คือ พลตรีหลวงวิจิตรวาทการ อธิบดีคนแรกของกรมศิลปากร ต่อมาเมื่อ พ.ศ. 2478 ทางการมีความประสงค์ที่จะให้วิชาศิลปทางโขน ละคร และดนตรี มารวมอยู่ในสังกัดเดียวกัน จึงได้โอนครูอาจารย์ทางนาฏศิลป์และดุริยางคศิลป์ กับศิลปินประจำราชสำนักของพระมหากษัตริย์ รวมทั้งเครื่องดนตรี เครื่องโขน เครื่องละครของหลวงบางส่วนจากกระทรวงวัง (สำนักพระราชวัง ในปัจจุบัน) ให้มาสังกัดกรมศิลปากร กรมศิลปากรจึงได้แก้ไขปรับปรุงการศึกษาของโรงเรียนนาฏดุริยางคศาสตร์ให้กว้างขวางยิ่งขึ้น ในวันที่ 2 พฤษภาคม พ.ศ. 2478 ได้มีคำสั่งตั้งโรงเรียนศิลปากร (มหาวิทยาลัยศิลปากร ในปัจจุบัน) สอนวิชาช่างปั้น ช่างเขียน และช่างรักขึ้นอยู่กับกรมศิลปากร และให้โรงเรียนนาฏดุริยางคศาสตร์ไปรวมเป็นแผนกหนึ่งของโรงเรียนศิลปากร เรียกชื่อเฉพาะแผนกนี้ว่า "โรงเรียนศิลปากรแผนกนาฏดุริยางค์" ให้การศึกษาวิชาศิลปทางดนตรี ปี่พาทย์ และละคร แต่ยังไม่มีโขน ต่อมาวันที่ 24 สิงหาคม พ.ศ. 2485 ได้ยุบกองโรงเรียนและให้ "แผนกช่าง" ของโรงเรียนศิลปากรไปขึ้นอยู่กับมหาวิทยาลัยศิลปากร และโอนกรมศิลปากรไปสังกัดสำนักนายกรัฐมนตรี ตั้งแต่วันที่ 28 เมษายน พ.ศ. 2485 กรมศิลปากรปรับปรุงกองดุริยางคศิลป์ เปลี่ยนชื่อใหม่เป็นกองการสังคีต และโอนแผนกนาฏดุริยางค์จากโรงเรียนศิลปากรขึ้นกับกองการสังคีต เปลี่ยนเป็น "โรงเรียนสังคีตศิลป" ขึ้นอยู่กับแผนกนาฏศิลป แต่เนื่องจากอุปสรรคและสงครามโลกครั้งที่สอง รวมทั้งราชการได้คืนสถานที่ไปใช้ราชการอย่างอื่น ระหว่าง พ.ศ. 2485 – พ.ศ. 2487 การศึกษาของโรงเรียนสังคีตศิลปจึงหยุดชะงักไปชั่วระยะหนึ่ง
พ.ศ. 2488 หลังสิ้นสุดสงครามโลกครั้งที่สอง นายกรัฐมนตรีบัญชาให้แก้ไขปรับปรุงการศึกษาของโรงเรียนสังคีตศิลปใหม่และเปลี่ยนชื่อเป็น "โรงเรียนนาฏศิลป" มีวัตถุประสงค์ 3 ประการ คือ
เมื่อเปิดโรงเรียนนาฏศิลป ปี พ.ศ. 2488 มีนักเรียนเก่าเหลืออยู่ในโรงเรียนสังคีตศิลป 33 คน เป็นนักเรียนหญิงทั้งสิ้น จึงเปิดรับสมัครนักเรียนชายเข้าฝึกหัดโขน จำนวน 60 คน นับแต่นั้นมา โรงเรียนนาฏศิลปก็ขยายการศึกษาทั้งนาฏดุริยางคศิลป์ไทยและสากล กองการสังคีตมาขึ้นกับกองศิลปศึกษา และได้รับการยกฐานะให้เป็น "วิทยาลัยนาฏศิลป" เมื่อวันที่ 1 มกราคม พ.ศ. 2515
วิทยาลัยนาฏศิลปเป็นสถาบันการศึกษาที่มุ่งผลิตครูและบุคลากรสายอาชีพ ในด้านนาฏศิลป์ ดนตรี มีการจัดการเรียนการสอนอันประกอบด้วยการศึกษาวิชาสามัญและศิลปะตามหลักสูตรกระทรวงศึกษาธิการ โดยจัดการศึกษาเป็น 3 ระดับ คือในปีการศึกษา 2519 ได้ขยายการศึกษาจนถึงระดับปริญญาตรี โดยสมทบกับสถาบันเทคโนโลยีราชมงคล (มหาวิทยาลัยเทคโนโลยีราชมงคล ในปัจจุบัน) ในคณะนาฏศิลป์และดุริยางค์ รับศึกษาที่สำเร็จการศึกษาจากวิทยาลัยนาฏศิลปในระดับนาฏศิลป์ชั้นสูง เข้าศึกษาต่ออีก 2 ปี ได้รับปริญญาศึกษาศาสตรบัณฑิต (ศษ.บ.) ต่อมาในปีการศึกษา 2541 กรมศิลปากรได้จัดตั้ง "สถาบันบัณฑิตพัฒนศิลป์" ขึ้น โดยจัดการศึกษาในระดับปริญญาตรีด้านช่างศิลป์ นาฏศิลป์ ดุริยางคศิลป์ ทั้งไทยและสากล รับนักศึกษาที่สำเร็จการศึกษาในระดับนาฏศิลป์ชั้นสูง เข้าศึกษาต่ออีก 2 ปี ในคณะศิลปนาฏดุริยางค์ และคณะศิลปศึกษาประวัติวิทยาลัย
ชัยชนะของสถาบันสถาปนา
ชัยชนะของสถาบันสถาปนา () เป็นนิยายวิทยาศาสตร์ แต่งโดยเดวิด บริน ใน ค.ศ. 1999 โดยจับใจความในนวนิยายชุดสถาบันสถาปนาของไอแซค อสิมอฟ ฉบับภาษาไทยแปลโดย ดร. ยรรยงก์ เต็งอำนวย จัดพิมพ์โดยสำนักพิมพ์โปรวิชั่น
"ชัยชนะของสถาบันสถาปนา" ถือเป็นหนึ่งในนิยาย 3 เล่มชุดสถาบันสถาปนาไตรภาคที่สอง ต่อจากสุดหนทางสถาบันสถาปนา (Foundation's Fear) และฝ่าวิกฤตสถาบันสถาปนา (Foundation and Chaos) เนื้อเรื่องจะอยู่ระหว่างฝ่าวิกฤตสถาบันสถาปนา และสถาบันสถาปนา เล่มแรก
ฝ่าวิกฤตสถาบันสถาปนา
ฝ่าวิกฤตสถาบันสถาปนา () เป็นนิยายวิทยาศาสตร์ แต่งโดยเกรก แบร์ ใน ค.ศ. 1998 โดยจับใจความในนวนิยายชุดสถาบันสถาปนาของไอแซค อสิมอฟ ฉบับภาษาไทยแปลโดย ดร. ยรรยงก์ เต็งอำนวย จัดพิมพ์โดยสำนักพิมพ์โปรวิชั่น ถือเป็นหนึ่งในนิยาย 3 เล่มชุดสถาบันสถาปนาไตรภาคที่สอง ต่อจากสุดหนทางสถาบันสถาปนา (Foundation's Fear) และตามด้วยชัยชนะของสถาบันสถาปนา (Foundation's Triumph)
สุดหนทางสถาบันสถาปนา
สุดหนทางสถาบันสถาปนา (Foundation's Fear) เป็นนิยายวิทยาศาสตร์ แต่งโดยเกรกอรี เบนฟอร์ด ใน ค.ศ. 1997 โดยจับใจความในนวนิยายชุดสถาบันสถาปนาของไอแซค อสิมอฟ ฉบับภาษาไทยแปลโดย ดร. ยรรยงก์ เต็งอำนวย จัดพิมพ์โดยสำนักพิมพ์โปรวิชั่น
"สุดหนทางสถาบันสถาปนา" ถือเป็นหนึ่งในนิยาย 3 เล่มชุดสถาบันสถาปนาไตรภาคที่สอง เล่มถัดไปคือ ฝ่าวิกฤตสถาบันสถาปนา (Foundation and Chaos) ตามด้วยชัยชนะของสถาบันสถาปนา (Foundation's Triumph)
โกลเด้นไมล์ คอมเพล็กซ์
โกลเด้นไมล์ คอมเพล็กซ์ () เดิมชื่อ Woh Hup Complex เป็นอาคารที่ประกอบด้วยห้างสรรพสินค้า ส่วนสำนักงาน และส่วนพักอาศัย ตั้งอยู่เลขที่ 5001 Beach Road 199588 ประเทศสิงคโปร์ ก่อสร้างเมื่อปี ค.ศ. 1969
อาคารแห่งนี้สูง 16 ชั้น ประกอบด้วยส่วนที่เป็นร้านค้ารวมเนื้อที่เท่ากับ 411 ยูนิต เป็นสำนักงาน 226 ยูนิต และอาคารชุด 68 ยูนิต ชาวสิงคโปร์รู้จักกันดีว่าเป็นแหล่งชุมชนชาวไทย โดยเฉพาะอย่างยิ่งแรงงานชาวไทยและแม่บ้านชาวไทย เนื่องจากบริเวณชั้นสองของอาคาร เป็นที่ตั้งของซูเปอร์มาร์เก็ตของไทย ชื่อ 'เพื่อนไทยซูเปอร์มาร์เก็ต' จำหน่ายของสดและสินค้าจากประเทศไทย ส่วนชั้นอื่น ๆ ประกอบด้วยร้านอาหารไทย และร้านขายของชำที่มาจากประเทศไทย ร้านจำหน่ายหนังสือ ร้านจำหน่ายเพลงไทย และบริการส่งเงิน วันหยุดสุดสัปดาห์จึงมักมีคนงานชาวไทยมาจับจ่ายซื้อของและจับกลุ่มสนทนากันในบริเวณอาคารและบริเวณใกล้เคียงจำนวนมาก
ซิติเซนเคน
ซิติเซน เคน () เป็นภาพยนตร์แนวดรามาผสมกับแนวลึกลับที่ฉายในปีค.ศ. 1941 จัดจำหน่ายโดยบริษัท RKO Pictures กำกับและแสดงนำโดย ออร์สัน เวลส์ เป็นภาพยนตร์เรื่องแรกของเขา เนื้อเรื่องภายในหนังเกี่ยวกับชีวิตของ ชาร์ล ฟอสเตอร์ เคน นักธุรกิจที่ร่ำรวยที่สุดคนหนึ่ง ซึ่งมีอิทธิพลอย่างมากในอุตสาหกรรมสื่อมวลชน และทำทุกๆอย่างเพื่อกุมอำนาจด้านสื่อเอาไว้ให้อยู่หมัดไม่ว่าจะใช้เล่ห์กลยังไงก็ตาม ก่อนที่เคนจะตายในคฤหาสน์ใหญ่โตมโฬหารอันสุดแสนลึกลับ ได้เอ่ยประโยคหนึ่งก่อนตายว่า "โรสบัด" (Rosebud) ประโยคนี้เองที่ทำให้นักข่าวธรรมดาคนหนึ่งชื่อ เยเดดิอาห์ เลแลนด์ (โจเซฟ ค็อทเทน) แลแลนด์เกิดความสงสัยและติดต่อสอบถามทุกๆคนที่เคยร่วมงานหรือได้สนทนากับเคน ตัวหนังตั้งคำถามไว้ว่าเลแลนด์ จะทราบไหมว่าสิ่งที่เคนต้องการจะบอกต่อคนอื่นๆคืออะไรกันแน่
ในปี ค.ศ. 1998 American Film Institute ได้จัดให้ Citizen Kane เป็นภาพยนตร์อันดับ 1 ของ AFI's 100 Years... 100 Movies ถูกจัดเป็นภาพยนตร์ยอดเยี่ยมอันดับต้นๆของนักวิจารณ์ชื่อดังหลายคน และได้รับรางวัลออสการ์ สาขาบทภาพยนตร์ดั้งเดิมยอดเยี่ยม ในงานประกาศผลรางวัลออสการ์ ครั้งที่ 14
007 พยัคฆ์ร้ายเดิมพันระห่ำโลก
พยัคฆ์ร้ายเดิมพันระห่ำโลก () เป็นภาพยนตร์ลำดับที่ 21 ในภาพยนตร์ชุด เจมส์ บอนด์ ซีรีส์ที่ค่ายภาพยนตร์อีโอเอ็นโปรดัคชั่นส์ (EON Productions) จัดทำขึ้น กำกับโดย มาร์ติน แคมป์เบลล์ เป็นครั้งแรกที่แดเนี่ยล เคร็ก รับบทเป็นเจมส์ บอนด์ ให้กับค่ายอีโอเอ็นนี้ ภาพยนตร์ใช้ทุนสร้าง 150 ล้านดอลลาร์สหรัฐ ออกฉายในสหรัฐเมื่อวันที่ 17 พฤศจิกายน พ.ศ. 2549 ทำรายได้รวม 600 ล้านดอลลาร์สหรัฐ
ในปี ค.ศ. 2018 "พยัคฆ์ร้ายเดิมพันระห่ำโลก" เป็นภาพยนตร์เจมส์ บอนด์ ที่ทำเงินสูงสุดเป็นอันดับที่ 3 จากภาพยนตร์เจมส์ บอนด์ อย่างเป็นทางการ 24 เรื่อง
ออร์สัน เวลส์
จอร์จ ออร์สัน เวลส์ () (6 พฤษภาคม, ค.ศ. 1915 - 10 ตุลาคม, ค.ศ. 1985) เป็นผู้กำกับภาพยนตร์ชาวอเมริกัน เคยได้รับรางวัลอเคเดมีอวอร์ด ,นักเขียนบท ,ผู้กำกับละคร,โปรดิวซ์เซอร์ภาพยนตร์ และนักแสดงหนัง,ละครและวิทยุ
เอ็ม (เจมส์ บอนด์)
เอ็ม เป็นตัวละครในนิยายชุดเจมส์ บอนด์ แต่งโดยเอียน เฟลมมิง ซึ่งรวมถึงภาพยนตร์และวิดีโอเกมในชุดเจมส์ บอนด์ด้วย
"เอ็ม" เป็นรหัสเรียกตำแหน่งหัวหน้าหน่วยงานสืบราชการลับของสหราชอาณาจักร (MI6) เชื่อกันว่าเอียน เฟลมมิงนั้นได้แรงบันดาลใจมาจากผู้อำนวยการหน่วยสืบราชการลับคนแรกเซอร์แมนสฟิลด์ สมิธ-คัมมิง (Mansfield Smith-Cumming) ซึ่งใช้ตัวย่อในเอกสารว่า "ซี" (C) และประเพณีถูกดำเนินต่อมาโดยผู้อำนวยการคนอื่นๆ
ในฉบับนิยาย ชื่อจริงของ "เอ็ม" คือ "Sir Miles Messervy" โดยจะมีผู้ช่วยเป็นเลขานุการชื่อมิสมันนี่เพนนี และหัวหน้าสต๊าฟชื่อบิล แทนเนอร์
รัฐวิสาหกิจ
รัฐวิสาหกิจ () เป็นวิสาหกิจธุรกิจ (business enterprise) ที่รัฐมีอำนาจควบคุมอย่างมีนัยสำคัญ ด้วยวิธีเป็นเจ้าของอย่างเต็มรูปแบบ โดยส่วนมาก หรือโดยส่วนน้อยแต่ในระดับสำคัญ การกำหนดลักษณะของรัฐวิสาหกิจนั้นแตกต่างกันไปตามรูปแบบทางกฎหมายและการดำเนินงาน รัฐวิสาหกิจอาจมีวัตถุประสงค์เป็นนโยบายสาธารณะได้ เช่น บริษัทรถไฟของรัฐ แต่รัฐวิสาหกิจแตกต่างจากหน่วยงานราชการหรือหน่วยงานของรัฐที่มีวัตถุประสงค์หลักเป็นการดำเนินงานเพื่อสาธารณะ
อิงมาร์ เบิร์กแมน
แอนสต์ อิงมาร์ เบิร์กแมน (; 14 กรกฎาคม ค.ศ. 1918 — 30 กรกฎาคม ค.ศ. 2007) เป็นผู้กำกับหนังและละครชาวสวีเดน ถือเป็นผู้กำกับที่มีอิทธิพลต่อผู้กำกับรุ่นหลัง ๆ มากคนหนึ่ง หนังของเขาส่วนใหญ่มักจะใช้ทุนสร้างไม่สูงมากนัก มีความลุ่มลึกและโครงเรื่องซับซ้อน
โชเฮ อิมามูระ
โชเฮ อิมามูระ (; 15 กันยายน ค.ศ. 1926 — 30 พฤษภาคม ค.ศ. 2006) เป็นผู้กำกับชาวญี่ปุ่นคนแรกที่ได้รับรางวัล Palme d'Or ถึง 2 ครั้ง ถือกันว่าเขาเป็นบุคคลที่มีอิทธิพลและสไตล์ที่มีเอกลักษณ์คนหนึ่งในวงการภาพยนตร์ของญี่ปุ่นเลยทีเดียว
พระครูอุตรการบดี (ทา โสณุตฺตโร)
พระครูอุตรการบดี (ทา) เป็นภิกษุชาวไทย มีชื่อเสียงในระหว่าง พ.ศ. 2430-2460 ความเฉียบขาดและความดุของท่านทำให้นักเลงและเสือร้ายเกรงกลัวมาก จนได้รับฉายาว่า "หลวงพ่อเสือ" บ้างก็เรียก "พ่อเสือกระเบนยอดด้วน" เนื่องจากท่านชอบถือหางกระเบนลงอาคมหรือที่เราเรียกว่ากระเบนยอดด้วนบ้างหรือกระเบนหางด้วนบ้างนั่นเอง สมณศักดิ์สุดท้ายที่ "พระครูอุตรการบดี" ดำรงตำแหน่ง "เจ้าคณะแขวงรองเมืองนครไชยศรีและพระอุปัชฌาย์ทางตอนเหนือขององค์พระปฐมเจดีย์ในสมัยรัชกาลที่ ๕"
หลวงพ่อทา วัดพะเนียงแตก พื้นเพเป็นชาวบ้านหนองเสือ อำเภอโพธาราม จังหวัดราชบุรี เกิดเมื่อปี พ.ศ. 2366 ในสมัยรัชกาลที่ 3 เมื่ออายุ 6 ขวบ ท่านได้ศึกษาที่วัดโพธาราม และบรรพชาเป็นสามเณรเมื่ออายุ 13 ปีที่วัดเดียวกัน ต่อมาเมื่อครบอายุบวช จึงได้อุปสมบท ณ วัดบ้านฆ้อง (วัดบ้านฆ้อง ในอดีตเป็นสำนักปฏิบัติธรรมและพระกัมมัฏฐานที่มีชื่อเสียงมาก)
พระทาภายหลังจากการอุปสมบทแล้ว ได้ตั้งใจศึกษาพระธรรมวินัยจนมีความรู้อย่างแตกฉาน เมื่อเห็นสมควรแล้ว ได้ศึกษาและฝึกปฏิบัติพระกัมมัฏฐานควบคู่ไปกับการเรียนคาถาอาคมต่าง ๆ จนชำนาญ จึงกราบลาพระอาจารย์ ออกเดินธุดงค์ไปตามสถานที่ต่าง ๆ กาลเวลาได้ล่วงเลยมาเป็นระยะเวลาหลายสิบปี ที่ท่านพระทาได้ออกออกธุดงค์ จนกระทั่ง พ.ศ. 2417 ขณะนั้นท่านมีอายุ 51 ปี ได้เดินมาถึงบริเวณ ตำบลพะเนียงแตกหรือมาบแคในปัจจุบันจังหวัดนครปฐม ซึ่งบริเวณนั้นเป็นพื้นที่รกร้างนอกเมือง ท่านได้ปักกรดพักแรมและทราบด้วยฌาณว่า บริเวณนี้เคยเป็นพื้นที่ที่มีความเจริญรุ่งเรืองมาก่อน พระทาจึงได้ออกเดินสำรวจโดยรอบ และได้พบระฆังใบใหญ่ใบหนึ่งมีอักขระขอมจารึกไว้ เป็นข้อความปริศนาแต่ตีความได้ไม่ยาก แสดงว่าเจ้าของทรัพย์ได้อธิษฐานมอบแก่ผู้มีบุญบารมีและมีจิตเป็นกุศลจึงจะสามารถพบเจอสมบัติ ซึ่งท่านพระทาทราบเจตนารมณ์ของเจ้าของสมบัติ จึงนำสมบัตินั้นไปสร้างวัด
พระทา วัดพะเนียงแตก ช่วงนั้นมีชื่อเสียงโด่งดังมาก ได้รับการยอมรับนับถือกันอย่างกว้างขวาง พระบาทสมเด็จพระจุลจอมเกล้าเจ้าอยู่หัว รัชกาลที่ 5 ทรงทราบถึงกิติคุณดังกล่าว จึงรับสั่งโปรดเกล้าให้เข้าเฝ้าอยู่เสมอ พระทาก็เป็นเถราจารย์องค์หนึ่งที่พระองค์ท่านโปรดปราน ดังนั้นพระราชพิธีหลวงต่าง ๆ ท่านจะนิมนต์พระทาอยู่เสมอ
โดยในรัชสมัยพระบาทสมเด็จพระจุลจอมเกล้าเจ้าอยู่หัว พระองค์ทรงบูรณปฏิสังขรณ์องค์พระปฐมเจดีย์ และทรงแต่งตั้งพระเถระ 4 รูป เพื่อทำหน้าที่พิทักษ์และเฉลิมพระเกียรติองค์พระปฐมเจดีย์ ประจำทั้ง 4 ทิศพระทาได้ถึงแก่มรณภาพด้วยอาการสงบ ในปี พ.ศ. 2462 รวมสิริอายุได้ประมาณ 96 ปี 76 พรรษา
พระทามีลูกศิษย์มากมาย แต่ที่มี่ชื่อเสียงเป็นที่รู้จักมีอย่างน้อย 6 ท่าน
มิสเตอร์ยูนิเวอร์แซลแอมบาสซาเดอร์ไทยแลนด์
มิสเตอร์ยูนิเวอร์แซลแอมบาสซาเดอร์ไทยแลนด์ () เป็นการประกวดความงามชายในประเทศไทย จัดขึ้นเป็นครั้งแรกเมื่อปี พ.ศ. 2558 ผู้ชนะเลิศเป็นผู้แทนประเทศไทยเข้าประกวดมิสเตอร์ยูนิเวอร์แซลแอมบาสซเดอร์
สัญลักษณ์สี
เอก ฮิมสกุล
เอก ฮิมสกุล (เกิด 17 มิถุนายน 2518) ผู้สื่อข่าว นักจัดรายการวิทยุ และ พิธีกร ซึ่งยังเป็นสุดยอดแฟนพันธุ์แท้แห่งปี 2006 แฟนพันธุ์แท้ฟุตบอลโลก 2002 แฟนพันธุ์แท้ฟุตบอลยูโร 2004 และ แฟนพันธุ์แท้ฟุตบอลโลก 2006 โดยในปัจจุบัน นอกจากงานพิธีกรและจัดรายการวิทยุแล้ว เอกยังทำงานประจำอยู่ที่ฝ่ายการตลาด โมเดิร์นไนน์ทีวี อีกด้วย
เป็นตัวแทนประเทศไทยไปแสดงศิลปะ ว่าวไทย จุฬา ปักเป้า ในหลายประเทศเช่น 
ฝรั่งเศส,อเมริกา,แคนาดา,อิตาลี,เยอรมัน,อังกฤษ,ฮอลแลนด์,นิวซีแลนด์
บิโตเรีย
บิโตเรีย (), กัสเตอิซ () หรือชื่ออย่างเป็นทางการว่า บิโตเรีย-กัสเตอิซ (Vitoria-Gasteiz) ตั้งอยู่ทางภาคเหนือของประเทศสเปน เป็นเมืองหลักของจังหวัดอาลาบาและของแคว้นปกครองตนเองประเทศบาสก์ ในปี ค.ศ. 2005 (พ.ศ. 2548) เมืองบิโตเรียมีประชากรประมาณ 226,490 คน เมืองนี้จึงเป็นเมืองที่ใหญ่ที่สุดในแคว้น หากใช้จำนวนประชากรเป็นเกณฑ์
เมืองนี้ตั้งขึ้นในปี พ.ศ. 1724 (ค.ศ. 1181) เมื่อพระเจ้าซานโชที่ 6 "นักปราชญ์" กษัตริย์แห่งนาวาร์ ได้ทรงตั้งเมืองนูเอบาบิกโตเรีย (Nueva Victoria) เป็นด่านป้องกันอาณาจักรขึ้นบนยอดเนินเขาแห่งหนึ่งในบริเวณที่ตั้งถิ่นฐานเก่าแก่ของเมืองกัสเตอิซปัจจุบัน ต่อมาในปี ค.ศ. 1200 (พ.ศ. 1743) เมืองนี้ถูกยึดครองโดยกองทัพของพระเจ้าอัลฟอนโซที่ 9 แห่งราชอาณาจักรกัสติยา ผู้ทรงผนวกเมืองนี้เข้าเป็นส่วนหนึ่งของอาณาจักร จากนั้นเมืองนี้ก็ขยายตัวขึ้นเรื่อย ๆ
ซานเซบัสเตียน
ซานเซบัสเตียน () หรือ โดโนสเตีย () เป็นเมืองหลักของจังหวัดกิปุซโกอาในแคว้นประเทศบาสก์ของประเทศสเปน ก่อตั้งขึ้นในตอนกลางของยุคกลาง ในปี ค.ศ. 2005 (พ.ศ. 2548) เมืองนี้มีประชากรประมาณ 182,930 คน
ซานเซบัสเตียนตั้งอยู่ทางภาคเหนือของแคว้นประเทศบาสก์ ริมชายฝั่งใต้ของทะเลกันตาเบรีย ชายฝั่งที่สวยงามทำให้เมืองนี้เป็นสถานตากอากาศชายหาดที่มีชื่อเสียงแห่งหนึ่งในประเทศ
ในภาษาถิ่นของภาษาบาสก์เอง เมืองซานเซบัสเตียนยังมีชื่อเรียกว่า "โดโนสตี (Donosti)" อีกด้วย
เฆตาเฟ
เฆตาเฟ () เป็นเมืองหนึ่งในเขตนครหลวงของกรุงมาดริด ประเทศสเปน อยู่ห่างจากย่านกลางเมืองไปทางทิศใต้ประมาณ 12 กิโลเมตร ในปี ค.ศ. 2006 (พ.ศ. 2549) เมืองนี้มีประชากร 156,320 คน (สถาบันสถิติแห่งชาติสเปน)
เฆตาเฟเป็นศูนย์อุตสาหกรรมและการค้า รวมทั้งการท่าอากาศยานทหาร (มีสโลแกนกล่าวไว้ว่าเมืองนี้เป็น "อู่การบินของสเปน") และยังมีระบบการขนส่งที่มีคุณภาพ เชื่อมต่อกับกรุงมาดริดด้วยทางหลวงหลายเส้นทาง (A-4, A-42, M-45) และรถไฟใต้ดิน
หากตรงไปทางทิศตะวันออกของเมือง จะพบเซร์โรเดโลสอังเฆเลส (Cerro de los Ángeles) ซึ่งเป็นเนินเขาที่มีชื่อเสียงจากการถูกจัดเป็นศูนย์กลางด้านภูมิศาสตร์ของคาบสมุทรไอบีเรีย บนเนินเขามีสำนักสงฆ์ (monastery) ที่สร้างขึ้นในคริสต์ศตวรรษที่ 14 และอนุสาวรีย์ที่สร้างขึ้นหลังสงครามกลางเมืองสเปนสิ้นสุดลง เฆตาเฟยังเป็นที่ตั้งของมหาวิทยาลัยการ์โลสที่ 3 (University Carlos III) ตั้งขึ้นในโรงทหารเก่าแห่งหนึ่งซึ่งซ่อมแซมและทำใหม่เพื่อใช้ประโยชน์ทางด้านนี้
สโมสรฟุตบอลของเมืองคือ สโมสรฟุตบอลเฆตาเฟ (Getafe CF) ที่เล่นอยู่ในลีกลาลีกา (2006-2007) และใช้สนามอัลฟอนโซ เปเรซ (ความจุ 14,000 คน) ส่วนทางด้านตะวันออกเฉียงใต้ของเมือง บางชิ้นส่วนของโครงเครื่องบินแอร์บัส A380 ได้ถูกสร้างขึ้นที่นั่น จึงไม่ใช่เรื่องแปลกที่จะเห็นเครื่องบินดังกล่าวสักลำบินเข้าและออกจากบริเวณฐานบิน
นาเดีย สุทธิกุลพานิช
นาเดีย สุทธิกุลพานิช ชื่อจริง ฤทัย สุทธิกุลพานิช ชื่อเล่น นาเดีย จบการศึกษาด้าน Marketing Advertising จาก London College of Printing ที่ลอนดอน ประเทศอังกฤษ เป็นศิลปินเดี่ยวหญิงในสังกัด เบเกอรี่มิวสิค เคยมีผลงานเพลงที่มีชื่อเสียง อย่าง "คนไม่พิเศษ"
ปัจจุบัน นาเดีย ทำงานในตำแหน่ง Strategic Planner ให้กับบริษัท Lowe World Wide Ltd. มีหน้าที่ในการศึกษากลุ่มผู้บริโภคในประเทศไทย เวียดนาม และอินโดนีเซีย
และได้กลับมาในคอนเสิร์ต "Boyd Ko Family Christmas Together" ในวันเสาร์ที่ 28 ธันวาคม 2556
พยัคฆ์ระห่ำ มังกรผยองโลก
พยัคฆ์ระห่ำ มังกรผยองโลก (; ) นำแสดงโดย โจว เหวินฟะ, จาง จื่ออี๋, มิเชลล์ โหยว, เจิ้ง เพ่ยเพ่ย กำกับโดย อั้งลี่ ออกฉายในปี ค.ศ. 2000
เรื่องราวเกิดขึ้นในยุคราชวงศ์ชิง รัชสมัยจักรพรรดิเฉียนหลง หลี่ มู๋ไป๋ (โจว เหวินฟะ) จอมยุทธผู้ทรงคุณธรรมแห่งยุทธจักรตั้งใจจะวางกระบี่ และกลับไปใช้ชีวิตกับ ซู เหลียน (มิเชลล์ โหยว) จอมยุทธหญิงเจ้าของสำนักคุ้มภัยคู่หมั้น หลี่ มู๋ไป๋มอบกระบี่ชะตาฟ้า กระบี่วิเศษคู่กายแก่ขุนนางผู้ใหญ่ผู้หนึ่ง แต่แล้วคืนหนึ่ง กระบี่ก็ถูกขโมยไปจากจวนขุนนาง
อีกด้านหนึ่ง อวี้ เจียวหลง (จาง จื่ออี๋) บุตรสาวที่ใกล้พิธีวิวาห์ของขุนนางชั้นผู้ใหญ่อีกผู้หนึ่ง นางเป็นหญิงสาวที่ดูภายนอกเหมือนกุลสตรีในตระกูลสูงทั่วไป แต่แท้ที่จริงแล้วนางเป็นผู้ที่ชื่นชอบการฝึกฝนวรยุทธ มีความเป็นตัวของตัวเอง ไม่ต้องการอยู่ใต้อาณัติใคร และต้องการเป็นอิสระ อวี้ เจียวหลง เป็นลูกศิษย์ของนางจิ้งจอกหยก (เจิ้ง เพ่ยเพ่ย) ที่แฝงเป็นข้ารับใช้ของนางมาตลอด และอวี้ เจียวหลงเป็นผู้ขโมยกระบี่ชะตาฟ้าเองโดยที่นางจิ้งจอกหยกไม่ได้สั่ง ในวันวิวาห์ ขณะที่กำลังส่งตัวเจ้าสาว นางจิ้งจอกหยกก็มาลักพาตัวอวี้เจียวหลงไป หลี่ มู๋ไป๋ที่ประสงค์จะวางมือจากยุทธจักรแล้วต้องลุกขึ้นมาหวนสู่วงการอีกครั้ง
"Crouching Tiger, Hidden Dragon" เป็นภาพยนตร์จีนกำลังภายในเรื่องแรกที่ฮอลลีวูดสร้างโดยร่วมกับทางไต้หวัน สร้างจากบทประพันธ์ดั้งเดิมของหวัง ตู้ลู่ โดยทีมงานใช้ชาวเอเชียล้วน ๆ เมื่อเข้าฉายในสหรัฐอเมริกาก็ได้สร้างปรากฏการณ์อย่างมาก เมื่อภาพยนตร์ได้รับความนิยมอย่างสูงสุด โดยทำรายได้ไปถึง 213 ล้านเหรียญทั่วโลก เฉพาะในสหรัฐอเมริกานั้น ทำรายได้ไปถึง 128 ล้านเหรียญ นับเป็นภาพยนตร์ต่างประเทศที่ทำรายได้สูงสุดจนถึงปัจจุบันนี้ ด้วยเป็นเพราะชาวตะวันตกไม่เคยได้ดูภาพยนตร์ในแนวนี้มาก่อน อีกทั้งฉากบู๊และคิวการต่อสู้ก็ทำได้ดี เป็นธรรมชาติ จนได้รับรางวัลออสการ์ถึง 4 รางวัลด้วยกัน ได้แก่ ภาพยนตร์ต่างประเทศยอดเยี่ยม, กำกับภาพยอดเยี่ยม, ดนตรีประกอบภาพยนตร์ยอดเยี่ยม, กำกับศิลป์ยอดเยี่ยม และเมื่อฉายในอีกหลายประเทศก็ได้รับรางวัลมากมายเช่นกัน 
"Crouching Tiger, Hidden Dragon" ถือได้ว่าเป็นภาพยนตร์ที่สร้างชื่อเสียงอย่างมากให้แก่ อั้งลี่ ผู้กำกับ ในระดับโลกอย่างแท้จริง อีกทั้งยังเป็นการแจ้งเกิดของ จาง จื่ออี๋ นักแสดงหญิงตัวเอกในเรื่องด้วย และเป็นการเปิดศักราชให้แก่ภาพยนตร์กำลังภายในอีกครั้ง หลังจากเงียบหายไปนับ 10 ปี เพราะหลังจากนี้ก็ได้มีภาพยนตร์กำลังภายในอีกหลายเรื่องทะยอยสร้างตามมาและเข้าฉายในต่างประเทศทั่วโลก แต่สำหรับในประเทศไทยแล้ว เมื่อภาพยนตร์เข้าฉายกลับไม่ประสบความสำเร็จมากนักเหมือนในหลายประเทศ อีกทั้งคำวิจารณ์ก็ยังมีทั้งในแง่บวกและแง่ลบด้วย อาจเป็นเพราะสำหรับคนไทยแล้วภาพยนตร์ในแนวนี้เป็นที่คุ้นเคยดีและภาพยนตร์ก็ยังไม่อาจทำได้ถึงระดับเหมือนภาพยนตร์กำลังภายในเรื่องก่อน ๆ
ในเดือนเมษายน ค.ศ. 2017 ในวาระครอบรอบ 100 ปี ภาพยนตร์จีน ได้มีการจัดอันดับ 100 อันดับภาพยนตร์จีนที่ดีที่สุด "Crouching Tiger, Hidden Dragon" ได้รับการจัดอันดับให้อยู่ในอันดับที่ 10
ในปี ค.ศ. 2004 ทางไต้หวันได้มีการสร้างซีรีส์ของภาพยนตร์เรื่องนี้ ในชื่อ "New Crouching Tiger, Hidden Dragon" โดยมี ชิว ซินฉื่อ, หวง อี้, เหอ ยุ่นตง, สุ่ย หลิง นำแสดง
จากความสำเร็จในภาคแรก ทำให้มีการสร้างภาพยนตร์ภาคต่อในชื่อ "" หรือ "Crouching Tiger, Hidden Dragon: Sword of Destiny" กำหนดฉายในวันที่ 26 กุมภาพันธ์ ค.ศ. 2015 โดยเนื้อหาเป็นส่วนที่ต่อจากภาคเดิม โดยมีนักแสดงชั้นนำร่วมแสดง คือ มิเชลล์ โหยว, เจิ้น จื่อตัน กำกับโดย หยวน หวูปิง
สนธยา
สนธยา หรือ โพล้เพล้() หมายถึง ช่วงเวลาก่อนดวงอาทิตย์ขึ้น หรือหลังจากดวงอาทิตย์ตกไปแล้ว เมื่อแสงจากดวงอาทิตย์ที่ยังกระจายอยู่ในชั้นบรรยากาศชั้นบน ได้ส่องมายังชั้นบรรยากาศชั้นล่างและพื้นผิวโลก ทำให้ขณะนั้นเห็นท้องฟ้าบริเวณใกล้กับขอบฟ้าเป็นสีเหลือง ส้ม หรือแดง ซึ่งแสงลักษณะนี้ในภาษาไทยเรียกว่า ผีตากผ้าอ้อม
คำจำกัดความต่อไปนี้ได้ถูกกำหนดขึ้นและได้รับการยอมรับอย่างเป็นสากล
ชวนชื่น
ชวนชื่น เป็นกลุ่มคณะตลก ก่อตั้งมาตั้งแต่ประมาณ พ.ศ. 2525 โดยมีพื้นฐาน จากการเป็นคณะลิเกมาก่อน ปัจจุบันผลิตรายการ รายการชวนชื่นเธียเตอร์ ไทยรัฐทีวีเคยทำรายการ ชวนชื่นคาเฟ่ ผลิตรายการ ชวนชื่นคาเฟ่ ทางทางไอทีวีและทีไอทีวี ตามลำดับ จนได้รับความนิยมมาก
ชวนชื่น เป็นกลุ่มคณะตลกที่เป็นลักษณะ ครอบครัว ของ "พ่อดม" หรือ อุดม ทรงแสง โดยมีพื้นฐานจากการเป็นคณะลิเกที่อำเภอบ้านโป่ง จังหวัดราชบุรีมาก่อน ก่อตั้งมาตั้งแต่ประมาณ พ.ศ. 2525 เป็นคณะตลกที่รวมกันมามากกว่า 30ปี ปัจจุบันนอกจากรับงานแสดงตลกตามที่ต่าง ยังตั้ง บริษัท รับจัดงานแสดง โชว์ ผลิตรายการโทรทัศน์อีกด้วย ผลงานที่ผ่านมาก ผลิตรายการ ชวนชื่นคาแฟ่ ทางไอทีวีและทีไอทีวี ตามลำดับจนได้รับความนิยมมาก ปัจจุบัน ผลิตรายการ ชวนชื่นโชว์,เฮฮาปาร์ตี้ เป็นไทย และ หนึ่งบวกสามฮา ซึ่งออกอากาศทาง ทรูวิชั่นส์ 71 ทรูเฮฮา รายการชวนชื่นเธียเตอร์ - ออกอากาศทุกวันอาทิตย์ เวลา 15:00 - 16:00 น ไทยรัฐทีวี
ผลงานของชวนชื่น
องค์การมหาชน
องค์การมหาชน เป็นหน่วยงานของรัฐบาลไทยประเภทที่สาม นอกเหนือจากส่วนราชการและรัฐวิสาหกิจ เริ่มตั้งขึ้นตามพระราชบัญญัติองค์การมหาชน พ.ศ. 2542 เพื่อให้เกิดความคล่องตัวและมีการใช้ประโยชน์ในทรัพยากรและบุคลากรให้เกิดประสิทธิภาพและประสิทธิผลสูงสุด ตลอดจนเพื่อบูรณาการให้ผู้เกี่ยวข้องทั้งหมดเข้าร่วมกันทำงานอย่างมีเอกภาพ และประสานงานกันเพื่อความรวดเร็วในการดำเนินงาน ซึ่งต้องอาศัยความเร่งด่วนองค์การมหาชน เป็นองค์กรของรัฐประเภทหนึ่งที่กำหนดขึ้นเพื่อทำบริการสาธารณะที่กฎหมายกำหนดให้เป็นหน้าที่ของรัฐที่ต้องการประสิทธิภาพสูง โดยมิได้ค้ากำไรจากการบริการ มีวัฒนธรรมองค์กรเหมือนภาคธุรกิจ ที่สามารถใช้ประโยชน์ทรัพยากรให้มีประสิทธิภาพสูงสุด ซึ่งมิอาจดำเนินการได้ในส่วนราชการซึ่งเป็นองค์การแบบราชการ (Bureaucratic model)
องค์การมหาชนมีสถานะเป็นหน่วยงานของรัฐและเป็นนิติบุคคล จัดตั้งขึ้นตามพระราชบัญญัติองค์การมหาชน พ.ศ. 2542 และพระราชกฤษฎีกาจัดตั้งหน่วยงาน เพื่อรับผิดชอบภารกิจของรัฐในการให้บริการสาธารณะหรือดำเนินกิจกรรมเฉพาะด้านที่ภาครัฐยังจำเป็นต้องดำเนินการและจัดให้มี หรือภาครัฐต้องมีบทบาทให้การสนับสนุนในเรื่องงบประมาณเพื่อให้เกิดการดำเนินงาน เป็นบริการในส่วนที่รัฐต้องการส่งเสริม หรือเป็นบทบาทของรัฐในการให้บริการ การแทรกแซงตลาด หรือบริการที่ภาคเอกชนยังไม่สนใจหรือมีศักยภาพที่จะดำเนินการ
หลักเกณฑ์พื้นฐานในการจัดตั้งองค์การมหาชนได้มีบัญญัติไว้ในมาตรา 5 แห่งพระราชบัญญัติองค์การมหาชน พ.ศ. 2542 ซึ่งสามารถแยกแยะองค์ประกอบในการจัดตั้งได้ 3 ประการ คือ
องค์การมหาชน แบ่งออกเป็นองค์การมหาชนที่จัดตั้งขึ้นตามพระราชบัญญัติองค์การมหาชน พ.ศ. 2542 โดยออกเป็นพระราชกฤษฎีกา จำนวน 39 แห่ง และองค์การมหาชนที่จัดตั้งขึ้นโดยพระราชบัญญัติเฉพาะ จำนวน 15 แห่ง อีกทั้งยังหมายความรวมถึงสถาบันอุดมศึกษาในกำกับของรัฐบาล จำนวน 16 แห่งด้วย
ศกรณ์ มงคลสุข
ศาสตราจารย์ ศกรณ์ มงคลสุข เกิดวันที่ 22 พฤศจิกายน พ.ศ. 2500 ที่กรุงเทพมหานคร เป็นบุตรคนที่ 4 ในจำนวน 4 คน ของ ศาสตราจารย์ ดร. สตางค์ มงคลสุข และ นางยุพิน มงคลสุข ศาสตราจารย์ ดร. ศกรณ์ มงคลสุข เป็นนักวิทยาศาสตร์ชาวไทยผู้เชี่ยวชาญการวิจัยทางด้านเทคโนโลยีชีวภาพ มีผลงานวิจัยด้านการตรวจหาพยาธิใบไม้ตับ และการศึกษาพันธุกรรมของบักเตรีที่ก่อให้เกิดโรคในพืช ได้รับรางวัลนักวิทยาศาสตร์ดีเด่น สาขาเทคโนโลยีชีวภาพ เมื่อปี พ.ศ. 2541 สมรสกับนางสาว จรัสพร (รังษีวงศ์) มีบุตรชาย 1 คน คือ นาย ยศกร มงคลสุขตำแหน่งวิชาการ
ตำแหน่งบริหาร
ตำแหน่งในสมาคมและองค์กรต่างๆศาสตราจารย์ ดร.ศกรณ์ มงคลสุขได้ศึกษาและพัฒนาวิธีตรวจหาพยาธิ Opisthorchis viverrini ซึ่งเป็นปรสิตที่ก่อให้เกิดโรคพยาธิใบไม้ในตับ โดยใช้ DNA probe โดยได้ทำการศึกษา Highly Repeated DNA Sequence และ Ribosomal RNA Gene ซึ่งมีจำนวนชุดสูงใน Genome ของ O. viverrini เป็นเป้าหมายที่เหมาะสมในการพัฒนาเป็น DNA probe ซึ่งคาดว่าจะมีประโยชน์อย่างยิ่งต่อการตรวจหาพยาธิใบไม้ตับ และเป็นหนทางหนึ่งในการแก้ปัญหาสาธารณสุขที่สำคัญของประเทศ งานวิจัยต่อมา ได้มุ่งความสนใจศึกษากลไกการก่อโรคในพืชโดยแบคทีเรีย Xanthomonas โดยอาศัยหลักการที่ว่า ความเข้าใจกลไกขั้นพื้นฐานของการก่อให้เกิดโรคโดยแบคทีเรียนี้ เป็นปัจจัยสำคัญในการพัฒนาการป้องกันการระบาดของโรคในพืชได้ Xanthomonas เป็นแบคทีเรียซึ่งทำให้เกิดโรคในพืชเศรษฐกิจ ของประเทศไทยหลายชนิด เช่น ข้าว ถั่ว ส้ม ปฏิกิริยาแรกอย่างหนึ่งที่พืชตอบสนองต่อการรุกรานของเชื้อโรคคือ การสร้าง Reactive Oxygen Species (ROS) เช่น Hydrogen Peroxide, Organic Peroxide และ Superoxide งานวิจัยได้เน้นการศึกษาพื้นฐานเกี่ยวกับกลไกซึ่ง Xanthomanas ใช้ป้องกันตัวเองจาก ROS ศาสตราจารย์ ดร. ศกรณ์ มงคลสุข ได้ประสบความสำเร็จในการค้นพบว่า เมื่อ Xanthomanas ถูกกระตุ้นด้วยสารที่ทำให้เกิด Oxidative Stress ในปริมาณต่ำ เชื้อนี้จะสร้างเอนไซม์ต่างๆ ในระดับสูง เพื่อทำลาย ROS นอกจากนั้น เพื่ออธิบายกลไกที่เกิดขึ้นเหล่านี้ในระดับโมเลกุล สามารถแยกยีนที่สร้างเอนไซม์ซึ่งมีหน้าที่ทำลาย ROS คือ Catalase และ Alkyl Hydroperoxide Reductase เอนไซม์ทั้งสองมีบทบาทสำคัญยิ่ง ด้วยเหตุนี้การเข้าใจถึงวิธีควบคุมการทำงานของยีนทั้งสอง จึงเป็นความรู้พื้นฐานในการอธิบายระบบการป้องกันตัวเองของ Xanthomanas จาก Oxidative Stress และได้แยกยีน oxyR ซึ่งมีหน้าที่ควบคุมระบบการป้องกัน Oxidative Stress และได้ศึกษาถึงโครงสร้างและหน้าที่ของโปรตีน oxyR ด้วย
นอกจากนี้ ยังได้ค้นพบยีนซึ่งทำให้แบคทีเรียสามารถต้านทานต่อสาร Organic Peroxide การศึกษาโครงสร้างของยีนในระดับเบสและกรดอะมิโน พบว่าเป็นโปรตีนชนิดใหม่ซึ่งยังไม่มีรายงานมาก่อนในสิ่งมีชีวิตใดๆ ซึ่งผลงานวิจัยนี้จะสามารถนำไปประยุกต์เพื่อพัฒนาวิธีการป้องกันการระบาดของโรคพืชเศรษฐกิจของประเทศไทยได้ต่อไป
แหลมทอง บัวไทย
แหลมทอง บัวไทย นักร้องลูกทุ่งจากดินแดน "หลวงพ่อเงิน " แห่งเมืองพิจิตร มีความใฝ่ฝัน อยากเป็นนักร้องลูกทุ่งตั้งแต่รุ่นๆ หนีออกจากบ้านมุ่งสู่กรุงเทพฯ ทั้งๆที่ไม่รู้จัก เสี่ยงดวงแบบไร้ความหวัง จนสุดท้าย "ความพยายามอยู่ที่ไหน ความสำเร็จอยู่ที่นั่น " ได้เป็นนักร้องสมใจ " โดยเฉพาะเพลง " ปราณีที่รัก" ดังกระฉ่อนทั่วไทย
แหลมทอง บัวไทย มีชื่อจริง-นามสกุลจริงว่า มานิจ ฉุนจุ้ย เกิดวันจันทร์ เดือน กรกฎาคม พ.ศ. 2493 ณ บ้านเลขที่ 65 หมู่ที่ 1 บ้านวัดทับทิม ตำบลท่าบัว อำเภอโพทะเล จังหวัดพิจิตร คุณพ่อชื่อ พ่อแถม บัวไทย คุณแม่ชื่อ แม่รัก ฉุนจุ้ย จบการศึกษาชั้นประถมศึกษาปีที่ 4 ที่โรงเรียนวัดทับทิม (สมัยก่อนเรียนศาลาวัด)
หลังจากช่วยพ่อแม่ทำไร่-นา อยู่ระยะหนึ่ง ใจมันเรียกร้องอยากเป็นนักร้องเต็มแก่ จึงหนีออกจากบ้านมาสมัครเป็นนักร้องวงดังสมัยนั้น " วงรวมดาวกระจาย " ของครูสำเนียง ม่วงทอง โชคยังไม่มา เทียวไปเทียวมาสมัครกับครูหลายครั้งครูก็ไม่สนใจ เลยกลับบ้าน เพื่อนๆต่างแซวว่า "เป็นไงไอ้นักร้องไส้แห้ง กลับมาแล้วหรือ " คำนี้แท้ๆ ทำให้แหลมทอง รู้สึกว่าดูถูกและจะต้องเอาชนะให้ได้
คราวนี้มาสมัครใหม่กับ เหงา โหงกเหงก นักจัดรายการวิทยุ ป.ต.อ. และได้เป็นนักร้องสมปรารถนา แต่อยู่กับ เหงา โหงกเหงก เห็นท่าว่าอนาคตมืดมน จึงเปลี่ยนอีก จากวงเหงา โหงกเหงก ไปอยู่วงสนทยา แดนสุพรรณ ,ไปอยู่วงศักดิ์ สนทยา ราวปี พ.ศ. 2510 มาอยู่กับสมานมิตร เกิดกำแพง ที่นี่แหลมทองได้มีโอกาสบันทึกแผ่นเสียงเป็นครั้งแรกในเพลง คิดถึงน้อง งานประพันธ์ของครูสมานมิตร อยู่กับครู 2 ปีกว่าจน"พิณศรีวิชัย "กำลังบูม จึงผันตัวเองมาอยู่ด้วย อยู่จนวง " พิณศรีวิชัย " เลิกลาไป จึงหยุดร้องเพลง หันเหชีวิตมาดีทางทำดนตรี อเร้นท์เพลงในเวลาต่อมา
ผลงานเพลงที่ประพันธ์เอง-ร้องเอง งานเพลงที่ประพันธ์ให้คนอื่นร้องทำดนตรีหรืออเร้นท์เพลงให้นักร้องดังๆหลายคน อาทิ ศรเทพ ศรทอง พรพรรณ วนา กำแพง พิมพ์ใจ แทน นครปฐม ละอองดาว ก้าน แก้วสุพรรณ วังไพร อยุธยา มนต์ไพร ลูกราชบุรี
อยู่กับครอบครัวที่แสนอบอุ่นกับ คุณอัญชัน ธงศรี ที่เขตตลิ่งชัน กทม.
ความรู้สึก
ความรู้สึกนั้นถ่ายทอดข้อมูลเกี่ยวกับสถานการณ์ ทั้งระดับจิตสำนึกและจิตใต้สำนึก ผ่านอย่างน้อย 30 ประสาทเคมี ซึ่งทำปฏิกิริยาเดี่ยวหรือร่วมกันอย่างซับซ้อน
ยกตัวอย่างเช่นความรู้สึกกลัว แปลอย่างกว้างๆ ความกลัวเป็นการคาดการณ์ถึงอันตรายหรือความเจ็บปวด ความกลัวเพิ่มสารเคมีในสมองเช่น adrenalin และ cortisol ความกลัวนั้นมีประโยชน์ เพราะมันเกิดจากสิ่งรอบกายซึ่งบ่งบอกถึงความเสี่ยงต่ออันตรายหรือ การประเชิญกับอันตรายโดยตรง ถึงกระนั้นก็ดี บางครั้งในสถานการณ์ที่ไม่มีภัย ความนึกคิด จิตใต้สำนึก และ จินตนาการ ก็สามารถก็ให้เกิดความกลัวได้
การหยั่งรู้ถึงสิ่งรอบกายนั้นไม่จำเป็นว่าผู้เห็นต้องมีปฏิกิริยาโต้ตอบเหมือนกัน ขึ้นอยู่กับความเป็นไปได้ในวิธีที่ผู้เห็นจัดการกับสถานการณ์ การเกี่ยวเนื่องของสถานการณ์กันอดีตของผู้เห็น และ อีกหลากหลายปัจจัย
ความคิดและความรู้สึกนั้น ส่วนใหญ่จะมาด้วยกัน ความคิดเป็นการเปรียบเทียบข้อมูลของของบางอย่าง ในระหว่างที่ความรู้สึกเป็นการวิเคราะห์ความแตกต่างของของจากภายใน เมื่อความคิดเชื่อมโยงถึงสาเหตุของความแตกต่างของของบางอย่าง ความหยั่งรู้จึงเชื่อมกับลักษณะชึ่งถูกเลือกโดยประสบการณ์ในอดีต สิ่งนี้เรียกว่าอารมณ์
เอเดียม
เอเดียม (Adium) เป็นโปรแกรมเมสเซนเจอร์บนระบบปฏิบัติการ Mac OS X สนับสนุนโพรโทคอลการพูดคุยหลายชนิด โดยพัฒนามาจากไลบรารี libpurple โปรแกรมพัฒนาขึ้นด้วย API ของ Mac OS X ที่ชื่อ Cocoa และใช้วิธีการพัฒนาแบบซอฟต์แวร์เสรี มีสัญญาอนุญาตใช้งานเป็น GPL
Adium 1.3 ต้องการ Mac OS X 10.4 หรือใหม่กว่านั้น สำหรับผู้ใช้ Mac OS X 10.3.9 ควรที่จะใช้เวอร์ชัน 1.0.6 ในทางตรงกันข้ามผู้ใช้ Mac OS X 10.2 ก็่ควรจะต้องใช้เวอร์ชัน 0.89.1
Adium 0.88 และเวอร์ชันที่สูงกว่านั้นได้ถูกสร้างออกมาด้วย Universal binaries
เรียม ดาราน้อย
เรียม ดาราน้อย เป็นนักร้องลูกทุ่งหญิงชาวระยอง อดีตเคยเป็นนักร้องเชียร์รำวงชั้นเต้ย จากวง " ดาราน้อย " อันโด่งดัง โชคพาวาสนาส่ง ได้พบกับราชาเพลงลูกทุ่ง สุรพล สมบัติเจริญ ที่ไปเปิดการแสดงแถวบ้านเกิดของเธอ จนเป็นที่มาของ " เรียม ดาราน้อย " ชื่อเสียงโด่งดังคับฟ้าในเวลาต่อมา
เรียม ดาราน้อย มีชื่อจริง-นามสกุลจริงว่า อำไพ(สุธี) จำนงค์วารี เกิดเมื่อวันที่ 8 ตุลาคม พ.ศ. 2492 ที่ตำบลซากกะพง อำเภอแกลง จังหวัดระยอง คุณพ่อชื่อพ่อสำเรียง คุณแม่ชื่อแม่ทบ จำนงค์วารี เรียนจบการศึกษาภาคบังคับ (ป.4) ที่โรงเรียนวังเฉลา อาชีพหลักของครอบครัว คือทำสวน เรียม ดาราน้อย มีพี่น้องถึง 11 คน ตัวเองเป็นคนที่ 9
ปัจจุบันอยู่กับครอบครัว มีบุตร 2 คน คือ น้องปู น.ส.รัศมี เลขวรนันท์ และ น้องปลา นายนริศ เลขวรนันท์ ทำกิจการออกแบบตกแต่งภายใน บริษัท ห้างร้าน หรือสำนักงาน
วันหนึ่งรำวงคณะ " ดาราน้อย " ไปแสดงแถวบ้านเกิด บังเอิญสุรพล สมบัติเจริญมาเปิดทำการแสดงด้วย สุรพลได้ยินเสียงก็ถูกใจ และชักชวนมาอยู่วงสุรพลในที่สุด " อัดเพลงแรกก็ดังทันที " จ้างก็ไม่จอง " งานประพันธ์ของครูสุรพล ร้องแก้กับเพลง หัวใจผมว่าง ปีนั้นถ้าจำไม่ผิด 2509
อยู่กับวงสุรพล ได้เพียงไม่นาน สุรพลโดนลอบยิงเสียชีวิต ที่วิกแสงจันทร์ นครปฐม (16 สิงหาคม 2511) บรรดาลูกศิษย์ก็ออกมาตั้งคณะ "ศิษย์สุรพล " เรียม ก็มาอยู่ด้วย คราวนี้อัดเพลง " ที่รักเรารักกันไม่ได้" งานประพันธ์ของจิตรกร บัวเนียม ดังสุดๆ จนออกมาตั้งคณะวงดนตรีเป็นของตัวเอง
เพลงที่เรียม ดาราน้อย ใช้เป็นแม่แบบในการร้องเชียร์รำวงยุคแรกๆ ส่วนใหญ่เป็นเพลงของศิลปินแห่งชาติ "ผ่องศรี วรนุช " โดยเฉพาะเพลง "ด่วนพิศวาส " เธอชอบร้องมาก และร้องได้ดีที่สุด "ชื่อเรียม ดาราน้อย " ชื่อนี้ราชาเพลงลูกทุ่งสุรพล บรรจงตั้งให้
สร้อยเพชร พรสุพรรณ
สร้อยเพชร พรสุพรรณ มีชื่อจริงว่า ช้วน เสือมี เป็นนักร้องลูกทุ่ง เกิดที่อำเภอวิเศษชัยชาญ จังหวัดอ่างทอง มาสมัครร้องเพลงครั้งแรกกับ อาจารย์จรัญ พลับจั่น ผู้สร้างนักร้องและนักจัดรายการชื่อดัง ที่สถานี วิทยุ ป.ต.อ. สีแยกเกียกกาย บางซื่อ
วิธีการทดสอบเสียงของอาจาราย์จรัญ ไม่เหมือนใครให้ สร้อยเพชร ไปยืนร้องเพลงหน้าป้อมยาม ที่ ป.ต.อ. โดยบอกว่าถ้าร้องได้ ยินดีรับร่วมงาน สร้อยเพชรก็แน่จริง ไปยืนตะโกนร้องเพลงดังลั่นไม่อายผู้คนเดินผ่านไปมา กอปรกับสร้อยเพชรเป็นคนเสียงดี อาจารย์เลยตกลงรับมาสนับสนุนอย่างจริงจัง
บันทึกเสียง ครั้งแรก พ.ศ. 2518 คือเพลง " ผู้ผิดหวัง " งานประพันธ์ของ โผผิน พรสุพรรณ นักประพันธ์มือฉมังในสมัยนั้น งานเพลงที่บันทึกเสียงตามมา ไม่ว่าจะเป็น รักใครไม่เท่าน้อง ป่าลั่น พบนางบ้านนา แอ่วเอื้องเมืองเหนือ นะจังงัง ตีคล้องร้องเป่า รักก่อนคนเก่า โหมโรง หนาวอีกแล้ว เปรียบน้องเหมือนรถเก๋ง รำมะนาหาคู่ คนหลายแฟน ดีกรีรัก แอ่วสาวเหนือ เสียงไก่ขัน ป่าลั่น
อาจารย์จรัญ ทำวงอยู่พักใหญ่ รู้สึกเบื่อ จึงยุบวง ปล่อยให้สร้อยเพชร สานต่อไปได้อีกระยะหนึ่งก็ยุบวงในที่สุด ส่วนสาเหตุที่ไม่ใช้ชื่อตามจังหวัดที่นักร้องเกิด เหมือนผู้สร้างส่วนใหญ่ อาจารย์บอกว่า ช่วงนั้น นักร้องจากจังหวัดสุพรรณมาแรง เลยต้อง" ฟีเว่อร์ " ตามไปด้วย
สร้อยเพชร พรสุพรรณ เสียชีวิตด้วยโรคประจำตัว เมื่อปี พ.ศ. 2547
สมัชชาประชาชาติมลายูปัตตานี
สมัชชาประชาชาติมลายูปัตตานี () เป็นองค์กรที่เกิดขึ้นจากการประชุมร่วมของเบอร์ซาตู คณะทำงานเพื่อเอกราชปัตตานี และคณะกรรมการเจรจาเพื่อประชาชนมลายูปัตตานี เมื่อ 15 มิถุนายน พ.ศ. 2540 สำนักงานใหญ่อยู่ที่เมืองฮัมบวร์ค ประเทศเยอรมนีโครงสร้างองค์กรประกอบด้วย สภาอูลามาหรือผู้ทรงคุณวุฒิ สภาซูรอหรือสภาจัดทำนโยบาย และคณะกรรมการบริหาร การเคลื่อนไหวเน้นการเคลื่อนไหวทางการเมืองและการโฆษณาชวนเชื่อ ยังไม่มีรายงานเกี่ยวกับการปฏิบัติการด้วยอาวุธ
คุซุกิ โซอิจิโร่
คุซุกิ โซอิจิโร่ () ตัวละครจากเกมซาวนด์โนเวลของ ไทป์-มูน และการ์ตูนเรื่อง เฟท/สเตย์ ไนท์
ชายหนุ่มผู้มาพร้อมกับแว่นตาทรงเหลี่ยมและทรงผมเป็นระเบียบ เขาเป็นอาจารย์ประจำชั้นของชิโร่ประจำวิชาประวัติศาสตร์โลกและวิชาจริยธรรม ในเรื่องการทำงานของเขานั้นถือได้เลยว่าอยู่ในระดับยอดเยี่ยมและได้รับการนับถือจากลูกศิษย์และอาจารย์จำนวนมาก แต่เขาก็เป็นคนที่เข้มงวดและไม่ก้าวก่ายเรื่องส่วนตัวของใครๆ เลย
เขาไม่ได้มีความสามารถในด้านเวทมนตร์ และเขาก็ไม่ใช่จอมเวทย์ด้วย ดังนั้นเขาจึงไม่สามารถถ่ายทอดมานาของเขาให้กับข้ารับใช้ของเขาได้แน่นอน แต่ในเรื่องการต่อสู้ เขามีศิลปะการต่อสู้ที่ลึกลับ ซึ่งรู้จักกันว่า "เพลงหมัดงู" ซึ่ง "เพลงหมัดงู"นี้เป็นทักษะของเหล่านักฆ่าที่ร้ายกาจมาก โดยการโจมตีจะใช้หมัดพุ่งเข้าใส่คู่ต่อสู้ในลักษณะคล้ายแส้ฟาด และสามารถใช้สังหารศัตรูได้ในเพลงหมัดเดียว ซึ่งสร้างความหวาดกลัวให้กับคู่ต่อสู้ได้เป็นอย่างดี
ในการต่อสู้ ยิ่งถ้าเขาได้รับเวทย์เสริมพลังจากแคสเตอร์ ร่างกายของเขาจะไม่ได้แค่เคลื่อนไหวได้เร็วขึ้นเท่านั้น เพลงหมัดของเขาก็จะแข็งแกร่งยิ่งขึ้นถึงกับทำลายวัตถุแข็งๆ อย่างดาบได้เลยทีเดียว ดังนั้นการต่อสู้กับข้ารับใช้จึงไม่ใช่สิ่งที่เขาทำได้เท่านั้น แต่เขาสามารถสังหารข้ารับใช้ที่แข็งแกร่งได้เลยทีเดียว
เรื่องราวในอดีตต่างๆ ของโซอิจิโร่จะถูกเปิดเผยใน เฟท/ฮอลโลว์ อทาราเซีย
ก่อนที่เขาจะเข้ามาอาศัยอยู่ที่เมืองฟุยูกิ ในอดีตเขาได้เติบโตขึ้นมาในองค์กรนักฆ่า ที่รับเด็กๆ จากหลายๆ แห่ง ไปฝึกฝนให้เป็นนักฆ่าตั้งแต่ยังเด็กจนเชี่ยวชาญ ซึ่งเด็กเหล่านั้นจะได้รับการเลี้ยงดูและสั่งสอนให้เป็นคนที่เก็บตัว และอาศัยอยู่อย่างไร้ตัวตน ไร้จิตใจ เปรียบได้กับเป็นเครื่องจักรสังหารก็ไม่ผิดนัก
ตามจริงแล้วเขาควรที่จะฆ่าตัวตาย หลังจากที่ทำภารกิจสำเร็จ ซึ่งนั่นเป็นคำสั่งขององค์กร แต่เขากลับหนีออกมาจากองค์กร เพราะด้วยตัวเขาเองรู้สึกว่าตัวเขาเหมือนว่าตัวเขาขาดการเติมเต็มในสิ่งที่เขาต้องการ และเขาต้องการที่จะตามหาสิ่งนั้น พร้อมกับตามหาเหตุผลที่ตัวเองต้องเกิดมา เขาจึงได้ละทิ้งองค์กร หลบหนีมาใช้ชีวิตเป็นครูในโรงเรียน และปกปิดตัวตนที่แท้จริงในอดีต
หลังจากที่เขาได้พบกับแคสเตอร์ ตัวเขาก็เริ่มรู้สึกได้ว่ามีอะไรที่เปลี่ยนแปลงไปในตัวเขา และเขาก็ยินยอมที่จะช่วยเหลือแคสเตอร์ แม้ว่าตัวเขาจะไม่มีความสนใจและไม่ได้รู้เรื่องอะไรเกี่ยวกับจอกศักดิ์สิทธิ์เลยด้วยซ้ำ
โซอิจิโร่ เป็นมาสเตอร์ของ แคสเตอร์
ตัวโซอิจิโร่เอง แม้จะไม่ใช่นักเวทย์ แต่เขาก็มีทักษะของนักฆ่าในระดับสูง หลังจากที่แคสเตอร์ทำการสังหารมาสเตอร์คนก่อนของเธอแล้ว เธอก็ได้อัญเชิญแอสซาซินออกมา และเลือกโซอิจิโร่เป็นมาสเตอร์คนใหม่ของเธอ ซึ่งตัวเขาเองก็ไม่ได้มีความสนใจในจอกศักดิ์สิทธิ์เลย แต่เขาทำทุกสิ่งทุกอย่างเพื่อแคสเตอร์ ซึ่งนี่ก็เป็นคู่รักคู่หนึ่งที่น่าสนใจในเนื้อเรื่องเลยทีเดียว
ในอะนิเมะและในบท อันลิมิเต็ด เบลด เวิร์คส เขาจะเสียชีวิตก่อนแคสเตอร์ และในเนื้อเรื่องของ "เฟท/ฮอลโลว์ อทาราเซีย" เขาก็สามารถยอมรับในเส้นทางของนักฆ่าที่เขาเดินมาตลอดชีวิตได้ และยังเข้าใจถึงความหมายของคำว่าชีวิต และสิ่งที่ตนตามหามานานอีกด้วย ซึ่งนั่นก็คือแคสเตอร์ เขาจึงใช้ชีวิตที่เหลือ ใช้ชีวิตอยู่อย่างสงบสุขกับแคสเตอร์ คนที่เขารักมากที่สุด ในอะนิเมะ ตอนที่เขาใกล้จะตายเพราะกิลกาเมช แคสเตอร์ได้เอาตัวมาบังการโจมตีของกิลกาเมชไว้ เขาบอกกับแคสเตอร์ว่าเขาปลอดภัยดี หลังจากที่แคสเตอร์สลายไป เขาก็ล้มลง และตายตามแคสเตอร์ คนที่เขารักมากที่สุดไปด้วยบาดแผลที่ได้รับจากกิลกาเมชเพียงเมื่อครู่
ใน "เฟท/ฮอลโลว์ อทาราเซีย" เขาได้ใช้ชีวิตอยู่อย่างสงบสุขกับแคสเตอร์ และ แอสซาซิน โดยที่แคสเตอร์จะมาเป็นส่วนเติมเต็มให้กับเขาที่ขาดหายไปตลอดชีวิต ในฐานะของภรรยาของเขานั่นเอง
โม่ สัมบุณณานนท์
โม่ สัมบุณณานนท์ เกิดเมื่อ 28 ตุลาคม พ.ศ. 2449 ที่กรุงเทพฯ เป็นบุตรของนายกิ๊ด-นางอุ่น สัมบุณณานนท์ เป็นพี่ชายของคำรณ สัมบุณณานนท์ นักร้องชื่อดัง
เมื่อเป็นนักเรียนโรงเรียนปทุมคงคา โม่เริ่มสนใจกีฬามวยสากลที่เรียกกันในสมัยนั้นว่ามวยฝรั่ง หัดมวยครั้งแรกเมื่อ พ.ศ. 2464 ขณะอายุ 18 ปี กับครูวาด ยิ้มละมัย พ.ศ. 2465 เข้าแข่งขันมวยนักเรียนรุ่นข. (126 ปอนด์) ตกรอบคัดเลือก พ.ศ. 2466 เข้าแข่งขันรุ่นเดิมอีกครั้ง ได้รางวัลชนะเลิศ พ.ศ. 2467 ย้ายไปเรียนโรงเรียนพณิชยการวัดแก้วแจ่มฟ้าล่าง สมัครเข้าแข่งมวยนักเรียนรุ่นข.อีก ได้รางวัลชนะเลิศอีกครั้ง พ.ศ. 2468 ถูกเกณฑ์ทหารจึงต้องออกจากโรงเรียน จน พ.ศ. 2470 จึงปลดประจำการกลับมาซ้อมมวยอีกครั้ง
เมื่อมีการจัดให้นักมวยสากลชาวไทยชกกับนักมวยสากลต่างชาติเป็นครั้งแรกเมื่อ 7 ธันวาคม พ.ศ. 2472 โม่ขึ้นชกกับ ยีซิล โคโรน่า (ฟิลิปปินส์)และเป็นฝ่ายชนะน็อคในยกที่ 4 ซึ่งถือเป็นประวัติศาสตร์ของมวยสากลเมืองไทย
การชกระหว่างโม่กับโคโรน่านั้นมีนายเย ดี เพาเวลด์ ชาวอังกฤษเป็นผู้ตัดสินและมีการกระจายเสียงโดยหน่วยวิทยุทหารเรือไปต่างประเทศด้วย
การชกในยกที่ 1 โม่เป็นฝ่ายเดินบุกชกโคโรน่าอย่างต่อเนื่องจนโคโรน่าหน้าบวมปากแตก แต่กรรมการยังไม่ยอมจับแพ้ การชกดำเนินไปถึงยกที่ 4 ซึ่งยังเป็นไปในแบบเดิม พ.ต.ท. พระรักษาพลบุรีนายตำรวจที่ดูแลการชกจึงเข้าไปขอให้ยุติการชกเสียเพราะเกรงนักมวยฟิลิปปินส์จะเป็นอันตราย กรรมการจึงยุติการชกและตัดสินให้โม่เป็นฝ่ายชนะที.เค.โอ. ไปในยกนี้เอง
ลำตัดพญาลอมวยสวนสนุกได้บรรยายการชกระหว่างโม่กับโคโรน่าไว้ดังนี้
หลังจากชกชนะในวันนั้น เทอรี่ โอคัมโป ติดต่อท้าทายโม่ เพื่อแก้มือแทนโคโรน่า โม่ตอบปฏิเสธไปหลายครั้ง แพราะถือว่าตนเป็นนักมวยสมัครเล่น แต่เมื่อ โอคัมดปไม่ยอมเลิกท้าทาย โม่จึงตัดสินใจขึ้นชกด้วย เป็นเหตุให้ เจ้าคุณภักดีนรเศรษฐ์ เจ้าของห้างน้ำแข็งนายเลิศ ซึ่งเป็นนายจ้างของโม่ไม่พอใจ จึงปลดโม่ออกจากงาน การถูกปลดออกจากงานนี่เองทำให้โม่หมดกำลังใจ และเป็นฝ่ายแพ้น็อค โอคัมโป ยก 4 ในที่สุดเมื่อ 7 กุมภาพันธ์ พ.ศ. 2473
หลังจากชกแพ้ครั้งนั้น โม่ได้ประกาศเลิกชกมวยโดยเด็ดขาด พ.ศ. 2474 เข้าทำงานที่กรมรถไฟหลวงจนเกษียณเมื่อ พ.ศ. 2508 ถึงแก่กกรรมเมื่อ 26 พฤษภาคม พ.ศ. 2520 ด้วยโรคเบาหวานกับเส้นเลือดในสมองอุดตัน รวมอายุได้ 72 ปี
พิไล พูลสวัสดิ์
ศาสตราจารย์เกียรติคุณ พิไล พูลสวัสดิ์ (เกิดเมื่อวันที่ 23 พฤศจิกายน พ.ศ. 2489) เป็นนักวิทยาศาสตร์และนักอนุรักษ์ชาวไทย ที่มีผลงานวิจัยดีเยี่ยมด้านปักษีวิทยา (Ornithology) นิเวศวิทยาสัตว์ป่า (Wildlife Ecology) และปรสิตวิทยา (Parasitology: Avian diseases) เป็นผู้ที่มุ่งมั่นทำวิจัยระยะยาว เพื่อการอนุรักษ์สัตว์ป่าและทรัพยากรธรรมชาติให้คงอยู่อย่างยั่งยืน ทำกิจกรรมเผยเพื่อเผยแพร่ความรู้ในการอนุรักษ์นกเงือกและทรัพยากรธรรมชาติอย่างเข้มแข็ง จนได้รับการขนานนามว่า "มารดาแห่งนกเงือก (GREAT MOTHER OF THE HORNBILLS)ก่อให้เกิดการขับเคลื่อนทางสังคมเพื่อการคุ้มครอง-อนุรักษ์นกเงือกและธรรมชาติ จนได้เป็นคนไทยคนแรกที่ได้รับรางวัลผู้ทรงเกียรติด้านการอนุรักษ์ธรรมชาติระดับโลก พร้อมกันถึง 2 รางวัล เมื่อปี พ.ศ. 2549 ได้แก่รางวัล The 2006 ROLEX Awards for Enterprises จาก Rolex SA ประเทศสวิตเซอร์แลนด์ และ The 52nd Annual Chevron Conservation Awards จาก Chevron Corporation ประเทศสหรัฐอเมริกาและได้รับ พระราชทานเหรียญดุษฎีมาลา เข็มศิลปวิทยา สาขาวิทยาศาสตร์ ประจำปี 2550จากพระบาทสมเด็จพระเจ้าอยู่หัวภูมิพลอดุยเดช โดยสมเด็จพระเทพรัตนราชสุดาฯ เป็นผู้แทนพระองค์ ตำแหน่งวิชาการ
ตำแหน่งในสมาคมและองค์กรต่างๆศาสตราจารย์เกียรติคุณ ดร.พิไล พูลสวัสดิ์ เป็นหัวหน้าโครงการศึกษาชีววิทยาและนิเวศวิทยาของนกเงือกระยะยาวมาตั้งแต่ พ.ศ. 2521 และเมื่อ พ.ศ. 2546-ปัจจุบันเป็นหัวหน้าโครงการวิจัยร่วมจากหลายสถาบันเพื่อศึกษาลักษณะพันธุกรรม ประชากร และสถานภาพของนกเงือกในพื้นที่ผืนป่าและหย่อมป่าในประเทศไทย (โครงการร่วมกับกรมอุทยานแห่งชาติ สัตว์ป่า และพันธุ์พืชมหาวิทยาลัยมหิดล มหาวิทยาลัยเกษตรศาสตร์ จุฬาลงกรณ์มหาวิทยาลัยและสมาคมอนุรักษ์สัตว์ป่าแห่งประเทศไทย)โดยได้รับทุนสนับสนุนจาก ศูนย์พันธุวิศวกรรมและเทคโนโลยีชีวภาพแห่งชาติ และยังเป็นผู้ริเริ่มโครงการอุปการะครอบครัวนกเงือก ที่นำงานวิทยาศาสตร์มาเป็นสื่อกลางในการกระตุ้นให้คนเมืองเข้ามาสัมผัส และมีส่วนร่วมในการอนุรักษ์ทรัพยากรธรรมชาติร่วมกับชุมชนในท้องถิ่น เป็นผู้ก่อตั้งมูลนิธิศึกษาวิจัยนกเงือก ซึ่งให้ทุนสนับสนุนงานวิจัยด้านชีววิทยา-นิเวศวิทยาของนกเงือกและนิเวศวิทยาทั่วไป และสร้างนักวิจัยรุ่นใหม่ จัดตั้งศูนย์กลางประสานงานทางวิชาการ งานวิจัยและให้การฝึกอบรม จัดประชุมวิชาการเกี่ยวกับการวิจัยนกเงือกในระดับชาติและนานาชาติ ส่งเสริมนักวิจัยหลากหลายสาขาทั้งในและต่างประเทศ ให้ทำงานเชิงบูรณาการ โดยใช้นกเงือกเป็นสัตว์เป้าหมายในการวิจัย ซึ่งรูปแบบและผลการวิจัยสามารถประยุกต์ใช้ในการจัดการเพื่อการอนุรักษ์นกเงือก ซึ่งเป็น Umbrella และ Keystone species และใกล้สูญพันธุ์อย่างเหมาะสม จนทำให้เป็นโครงการวิจัยด้านอนุรักษ์สัตว์ป่าและทรัพยากรธรรมชาติที่มีศักยภาพในการชี้นำสังคม เป็นที่ยอมรับจากคณะทำงานด้านการท่องเที่ยวและสิ่งแวดล้อม วุฒิสภา ใช้เป็นต้นแบบในการจัดการอนุรักษ์ สัตว์ป่า และสิ่งแวดล้อมในประเทศ เป็นผู้ริเริ่มปลุกจิตสำนึกของพรานล่านกเงือกและชาวบ้านให้หันมาเป็นผู้อนุรักษ์ธรรมชาติและสัตว์ป่า โดยใช้นกเงือกเป็นสื่อจนเกิดความร่วมมือระหว่างชุมชน โรงเรียน เยาวชน และนักวิจัย
ศาสตราจารย์เกียรติคุณ ดร. พิไล พูลสวัสดิ์ มีผลงานวิจัยตีพิมพ์ในวารสารวิชาการระดับนานาชาติ มีบทความที่กล่าวถึงงานวิจัยในวารสารทางวิชาการและนิตยสารชั้นนำ ภาพยนตร์สารคดีในประเทศและต่างประเทศอย่างต่อเนื่อง อาทิเช่น
Science 3 August 2007: Vol. 317. no. 5838, pp. 592-593
Science Magazine
คณะวิทยาศาสตร์ มหาวิทยาลัยมหิดลผลงานที่ได้รับการเผยแพร่เป็นภาพยนตร์สารคดี อาทิเช่นรางวัลเกียรติยศ คณะวิทยาศาสตร์ มหาวิทยาลัยมหิดล
Coraciiformes Taxon Advisory Grop
นงเยาว์ ดาวสุพรรณ
นงเยาว์ ดาวสุพรรณ เป็นนักร้องจากสุพรรณบุรี ดินแดนที่ถือว่ามีนักร้องลูกทุ่งมากที่สุดในประเทศไทย
นงเยาว์เกิดเมื่อ 7 กันยายน พ.ศ. 2492 ที่ตำบลดอนกำยาน อำเภอเมือง จังหวัดสุพรรณบุรี มีชื่อสกุลจริงว่า นงเยาว์ ฉายวงศ์ บิดาชื่อ ย้วน มารดาชื่อ พิมพา ฉายวงศ์ เรียนหนังสือที่โรงเรียนวัดพันตำลึง จบชั้นประถมศึกษาปีที่ 4 แล้วไม่ได้เรียนต่อ เนื่องจากต้องช่วยพ่อแม่ทำนา
วงดนตรี "สุรพล สมบัติเจริญ" ไปเปิดทำการแสดงแถวบ้านเกิดของเธอ ญาติของเธอเห็นว่าเธออยากเป็นนักร้องและมีซุ้มเสียงดี จึงไปติดต่อ ทองใบ รุ่งเรือง นักแต่งเพลงประจำวงสุรพล ซึ่งรู้จักสนิทสนมกัน ให้ช่วยไปพูดกับสุรพล2 ตามธรรมดาสุรพลจะไม่รับสมัครใครง่ายๆ เพราะถ้ารับสมัครจะเปิดรับสมัครเป็นคราวๆ ไป และส่วนใหญ่ต้องไปประกวดกันที่กรุงเทพฯ แต่ด้วยความเกรงทองใบ สุรพลเลยให้นงเยางว์ ทดสอบเสียงหน้าเวทีดู ร้องเสร็จสุรพล ถึงกับเอ่ยปากว่า พบแล้วช้างเผือกในป่า" แต่สุรพล กลับไม่รับเข้าประจำวง ญาติต้องเทียวไปเทียวมาหลายครั้ง สุรพลจึงใจอ่อนรับเข้าประจำวง ภายหลังจึงรู้ว่าสาเหตุที่ไม่รับไว้ในครั้งแรก เพราะสุรพล บอกว่า นักร้องไม่มีสัมมาคารวะ ขึ้นเวทีไม่ยกมือไหว้ใครเลย แม้แต่สุรพล "คุณอาเลยดัดนิสัยเสียบ้าง" พี่นงเยาว์เฉลยให้ฟัง คุณนงเยาว์ เริ่มเป็นศิลปินลูกทุ่งจริงจัง เมื่ออายุได้ 17 ปี
บันทึกแผ่นเสียงครั้งแรกในชีวิต คือเพลง "ชื่นใจคนจน" งานประพันธ์ของ อาจารย์จิตรกร บัวเนียม เมื่อปี พ.ศ. 2512 เพลงนี้ร้องแก้กับเพลง"คนจนน้อยใจ" ของศรีไพร ลูกราชบุรี
เพลงที่สร้างชื่อ เช่น พี่จ๋าอย่าเจ้าชู้ สงสารพี่แทน เบื่อหน้าคนขี้หนาว ความฝันบ้าๆ หัวบ่ดี ตลุงรักราชบุรี ชอบว่าจริงๆ อดีตรักวันลอยกระทง
ปัจจุบัน นงเยาว์ ดาวสุพรรณอยู่กับครอบครัว ทำการค้าขายเล็กๆน้อยๆ ประเภทโชห่วย อยู่ที่เขตวงเวียนใหญ่ กทม. และยังรับเชิญร้องเพลงเหมือนนักร้องเก่าท่านอื่นๆ
เจ็ตบลูแอร์เวย์
เจ็ตบลู แอร์เวย์ () เป็นสายการบินต้นทุนต่ำสัญชาติอเมริกัน มีสำนักงานใหญ่ตั้งอยู่ที่ควีนส์ นิวยอร์กซิตี ให้บริการโดยหลักอยู่ที่เจเอฟเค, ลองบีช, บอสตัน และฟอร์ทลอเดอร์เดล ในเส้นทางภายในสหรัฐอเมริกา และเส้นทางไปยังแคริบเบียน, บาฮามาส, เบอร์มิวด้า และเม็กซิโก
เจ็ตบลู ยังมีสำนักงานหลักอยู่ที่เมืองค็อตตอนวู้ด ไฮต์ รัฐยูทาห์ และสำนักงานสาขาในเมืองดาเรียน รัฐคอนเนตทิคัต
ณ มีนาคม พ.ศ. 2550 อายุการใช้งานเฉลี่ยของฝูงบินของ คือ 2.8 ปี
เฟอร์กี้
สเตซี่ แอนน์ เฟอร์กูสัน () หรือเป็นที่รู้จักในชื่อวงการว่า เฟอร์กี้ () เกิดเมื่อ 27 มีนาคม พ.ศ. 2518 ที่เมือง Whittier รัฐแคลิฟอร์เนีย เป็นนักร้องนำของวงแบล็ค อายด์ พีส์ โดยเข้ามาแทนที่ Kim Hill ในปี 2546 และได้รับรางวัลแกรมมี่ ถึง 2 ครั้ง 
ในปี 2006 ได้ออกผลงานเดี่ยวชุด The Dutchess
เฟอร์กี้เป็นลูกของเทอร์รี และ แพ็ท เฟอร์กูสัน ซึ่งมีเชื้อสายชาวไอร์แลนด์และสก็อตแลนด์ เธอเป็นดาราตั้งแต่เด็ก ได้ออกรายการเด็กทางทีวีโดยร่วมงานกับ รีนี แซนด์สตรอม (Renee Sandstrom) (สมาชิกในวง Wild Orchid )
เฟอร์กี้พากย์เสียงให้กับตัวละคร Sally Brown ในการ์ตูนของ Charlie Brown ภาคพิเศษ 2 ตอน คือ It's Flashbeagle, Charlie Brown (1984) และ Snoopy's Getting Married, Charlie Brown (1985) เธอมีน้องสาว 1 คนคือ Dana Ferguson ซึ่งก็เป็นดาราเช่นกัน
หลังจากนั้นเธอได้เป็นสมาชิกวงสามสาว Wild Orchid ซึ่งได้ร้องเพลงร่วมกับสมาชิกอีก 2 คนในวงคือ Renee Sandstrom และ Stefanie Ridel และมีผลงานออกมา 2 อัลบั้ม แต่หลังจากทำอัลบั้มที่ 3 เสร็จ ค่ายเพลงก็ปฏิเสธที่จะวางแผงให้ ทำให้ทุกคนเสียใจมาก เฟอร์กี้ ถึงกับต้องเข้ารับการบำบัดและเธอออกจากวงหลังจากนั้นไม่นาน ความผิดหวังของเธอกับวง Wild Orchid นำไปสู่การใช้ยาเสพย์ติด เธอบอกกับหนังสือพิมพ์ Glasgow ว่า " ฉันเริ่มเสพย์ยาอี แล้วก็ติดยาไอซ์ น้ำหนักของฉันลดลง 90 ปอนด์ฉันเลยต้องโกหกเพื่อนๆว่าฉันเป็นโรคบูลิเมีย และในที่สุดฉันก็เริ่มจะเป็นบ้า ”
ในเดือนกรกฎาคม ปี พ.ศ. 2546 เธอได้เป็นดารารับเชิญใน ตอนพิเศษของภาพยนตร์การ์ตูนเรื่อง Rocket Power ตอน พิเศษที่ชื่อ Reggie's Big Beach Break โดยเธอพากษ์เสียง เป็นนักร้องสาวเพลง ป๊อบที่ชื่อ แชฟฟิก้า ( Shaffika )
ในเดือนพฤษภาคม ปี 2547 เธอได้รับการเลือกจากนิตยสาร People ให้เป็นหนึ่งใน 50 คนที่หน้าตาดีที่สุดในโลก
ในเดือนกรกฎาคม ปี 2548 เฟอร์กี้ ก็ถูกถ่ายภาพในงานคอนเสิร์ตที่เมือง ซาน ดิเอโก้ หลังจากที่เธอปัสสาวะราด และในปีนี้ เธอได้หมั้นกับดาราหนุ่ม จอช ดูฮาเมล (Josh Duhamel)
เฟอร์กี้กำลังจะมีผลงานการแสดงในเรื่อง Grindhouse ผลงานล่าสุดของยอดผู้กำกับ เควนติน ทาแรนติโน ที่เธอต้องรับบทเป็นสาวเลสเบี้ยน ซึ่งเจ้าตัวเปิดเผยเองว่าเธอเคยมีประสบการณ์ทางเพศกับผู้หญิงด้วยกันมาหลายต่อหลายครั้งแล้ว
เฟอร์กี้ กำลังก้าวเข้าสู่การเป็นศิลปินเดี่ยว อัลบั้มเดี่ยวของเธอมีชื่อว่า "The Dutchess" 
ก่อนหน้านี้ เฟอร์กี้ และ Will.I.Am ได้นำเพลงชื่อ "True" กลับมาทำใหม่ ซึ่งเป็นเพลงประกอบภาพยนตร์เรื่อง 50 First Dates และเมื่อไม่นานมานี้เธอมีงานเพลงที่ชื่อ "Won't Let You Fall" และ "Bailamos" ซึ่งเป็นเพลงประกอบภาพยนตร์เรื่อง Poseidon ที่เธอแสดงในเรื่องด้วย
อัลบั้มนี้ มีเพลงอันดับ 1 สองเพลงในอเมริกาคือ London Bridge และ Glamorous ส่วนซิงเกิล Fergalicious ขึ้นสูงสุดอันดับ 2 และซิงเกิลที่ 4 Big Girls Don't Cry ขึ้นชาร์ทสูงสุดอันดับที่ 1 ในอเมริกา
ท่าอากาศยานนานาชาติซานฟรานซิสโก
ท่าอากาศยานนานาชาติซานฟรานซิสโก (San Francisco International Airport) ตั้งอยู่ริมอ่าวซานฟรานซิสโก รัฐแคลิฟอร์เนีย สหรัฐอเมริกา ห่างจากตัวเมืองออกไปทางตอนใต้ประมาณ 21 กิโลเมตร (13 ไมล์) มีผู้ใช้บริการมากเป็นอันดับ 2 ของแคลิฟอร์เนีย เป็นรองจากลอสแอนเจลิส
ซานฟรานซิสโกยังเป็นท่าอากาศยานหลักของสายการบินยูไนเต็ดแอร์ไลน์ และหากเป็นไปตามแผนที่จัดเตรียมไว้ ก็จะเป็นท่าอากาศยานหลักของเวอร์จิ้น อเมริกา ด้วย
หลักจากที่เปิดใช้อาคารผู้โดยสารระหว่างประเทศ ในปีพ.ศ. 2543 ก็ได้ปิดอาคารผู้โดยสาร 2 เพื่อเริ่มดำเนินการปรับปรุงใหม่
ประเสริฐ โศภน
ศาสตราจารย์เกียรติคุณ ประเสริฐ โศภน (8 ธันวาคม 2486 - ) เกิดที่จังหวัดสกลนคร เป็นบุตรคนที่ 6 ในจำนวน 10 คน ของ นายสุนทร และนางสว่างจิต โศภน เป็นนักวิทยาศาสตร์ชาวไทย ที่มีผลงานดีเด่นในสาขากายวิภาคศาสตร์และเซลล์ชีววิทยา เจ้าของรางวัลนักวิทยาศาสตร์ดีเด่น สาขาเซลล์ชีววิทยา ของมูลนิธิส่งเสริมวิทยาศาสตร์และเทคโนโลยี ในพระบรมราชูปถัมภ์ ประจำปี พ.ศ. 2538 สมรสกับนางกรรณิการ์ (กุลพงษ์) โศภน มีบุตร 2 คน คือ น.ส. ขวัญหล้า โศภน และ นายสินธุ โศภน
 สาขาวิทยาศาสตร์
นายขนมต้ม (ละครโทรทัศน์)
นายขนมต้ม เป็นละครโทรทัศน์อิงประวัติศาสตร์ในช่วงปลายอาณาจักรอยุธยา สร้างจากนวนิยายเรื่อง "นายขนมต้ม คนกล้านอกตำนาน" บทประพันธ์ของ คมทวน คันธนู บทโทรทัศน์โดย วิลาสิณี นำแสดงโดย สมรักษ์ คำสิงห์, กุลณัฐ ปรียะวัฒน์, สามารถ พยัคฆ์อรุณ, ฉัตรมงคล บำเพ็ญ, กชกร นิมากรณ์, เขาทราย แกแล็คซี่, วิชัย ราชานนท์, ผจญ มูลสัน, ทวี อัมพรมหา, อุษณีย์ รักกสิกร, สุเชาว์ พงษ์วิไล, ฐาปกรณ์ ดิษยนันทน์ กำกับการแสดงโดย นพดล มงคลพันธ์ ออกอากาศครั้งแรกในวันพุธที่ 16 ตุลาคม พ.ศ. 2539 ถึงวันพฤหัสบดีที่ 26 ธันวาคม พ.ศ. 2539 รวมทั้งหมด 22 ตอน หลังข่าวภาคค่ำ ทางช่อง 7 สี ในวันพุธ และ วันพฤหัสบดี สร้างโดย บริษัทกันตนา เพลงประกอบละครโดย ยืนยง โอภากุล, เผ่าเทพ อรรถไกวัลวที และ ปรัชญ์ สุวรรณศร
ที่ป่าโมกข์ แขวงเมืองวิเศษชัยชาญ ขนมต้ม (สมรักษ์ คำสิงห์) เป็นคนไร้ญาติขาดมิตร เนื่องจากพ่อแม่และพี่สาวถูกฆ่าตายจากฝีมือของกองทัพพม่าที่รุกรานอยุธยา ขนมต้มมักจะถูกดำ (สามารถ พยัคฆ์อรุณ) และพรรคพวก (เขาทราย แกแล็คซี่, วิชัย ราชานนท์) รังแกเสมอ ๆ ดำเป็นศิษย์เอกของ ครูสอน (ทวี อัมพรมหา) ครูมวยไทยและกระบี่กระบองชื่อดัง ครูสอนมีลูกสาวคนหนึ่งที่มีนิสัยห้าวหาญเหมือนพ่อ ชื่อ มะขาม (กุลณัฐ ปรียะวัฒน์) มะขามเป็นคนสวย จึงเป็นที่หมายปองของหนุ่ม ๆ หลายคน รวมทั้งขนมต้มด้วย ขณะที่ดำชอบพอกับจักจั่น (กชกร นิมากรณ์) เพื่อนสนิทของมะขาม
ต่อมาขนมต้มได้รู้จักกับ ชายพเนจรที่ไร้ชื่อ (ฐาปกรณ์ ดิษยนันท์) สอนวิชามวยไทยให้ ซึ่งชายพเนจรนี้เคยเอาชนะครูสอนในอดีตมาแล้ว ทำให้ขนมต้มเอาชนะดำได้ ดำยอมรับในฝีมือขนมต้ม และทั้งคู่ก็กลายเป็นเพื่อนรักกัน เมื่อกองทัพพม่ารุกราน ชาวบ้านป่าโมกข์ทั้งหมดก็รวมตัวกันเพื่อต่อต้านกองทัพพม่า
ในตอนจบ เมื่อกรุงศรีอยุธยาเสียแก่พม่า ทุกคนตายหมด ขนมต้มเองก็กลายเป็นคนพเนจรและรู้สึกเจ็บปวดกับการกระทำของคนไทยด้วยกันเองที่เป็นต้นเหตุให้เสียบ้านเมือง
ไพโรจน์ เปรมปรีดิ์
ผู้ช่วยศาสตราจารย์ ไพโรจน์ เปรมปรีดิ์ เป็นนักวิทยาศาสตร์ชาวไทย สาขาเคมี อดีตคณบดี คณะวิทยาศาสตร์ มหาวิทยาลัยมหิดล ติดต่อกัน 4 สมัย เป็นเวลา 16 ปี
ผู้ช่วยศาสตราจารย์ ไพโรจน์ เปรมปรีดิ์ หรือ ผู้ช่วยศาสตราจารย์ ดร.ไพโรจน์ เปรมปรีดิ์ สมรสกับ นางสุรางค์ เปรมปรีดิ์ (นามสกุลเดิม กรรณสูต) อดีตผู้อำนวยการ สถานีโทรทัศน์สีกองทัพบกช่อง 7 ปัจจุบันดำรงตำแหน่งผู้อำนวยการประกวดมิสยูนิเวิร์สไทยแลนด์ เวทีอันดับหนึ่งของสาวไทย โดยไม่มีบุตรธิดาด้วยกัน
เจ้าจอมมารดาแสง ในรัชกาลที่ 5
เจ้าจอมมารดาแสง ในรัชกาลที่ 5 เกิดเมื่อวันที่ 4 พฤศจิกายน พ.ศ. 2397 เจ้าจอมมารดาในพระบาทสมเด็จพระจุลจอมเกล้าเจ้าอยู่หัว เป็นธิดาพระยาไชยวิชิต (ช่วง กัลยาณมิตร) ผู้รักษากรุงเก่า (พระยาไชยวิชิตเป็นบุตรเจ้าพระยานิกรบดินทร ซึ่งมีนามเดิมว่า "เจ้าสัวโต" ผู้สร้างวัดกัลยาณมิตร)
ต่อมาท่านได้ถวายตัวเข้ารับราชการฝ่ายใน และได้ให้ประสูติกาลพระราชโอรสพระราชธิดา 4 พระองค์ ได้แก่
เจ้าจอมมารดาแสง ในรัชกาลที่ 5 ถึงแก่อสัญกรรม เมื่อวันที่ 20 ธันวาคม พ.ศ. 2441 ในรัชสมัยพระบาทสมเด็จพระจุลจอมเกล้าเจ้าอยู่หัว
พระเจ้าบรมวงศ์เธอ พระองค์เจ้านภางค์นิพัทธพงศ์
พระเจ้าบรมวงศ์เธอ พระองค์เจ้านภางค์นิพัทธพงศ์ หรือ นภางค์นิพัทธวงศ์ (8 สิงหาคม พ.ศ. 2417 — 17 กันยายน พ.ศ. 2419) พระราชโอรสพระองค์ที่ 13 ในพระบาทสมเด็จพระจุลจอมเกล้าเจ้าอยู่หัว ที่ประสูติแต่เจ้าจอมมารดาแสง
พระเจ้าบรมวงศ์เธอ พระองค์เจ้านภางค์นิพัทธพงศ์ประสูติเมื่อวันเสาร์ที่ 8 สิงหาคม พ.ศ. 2417 เป็นพระราชโอรส ในพระบาทสมเด็จพระจุลจอมเกล้าเจ้าอยู่หัว ที่ประสูติแต่เจ้าจอมมารดาแสง ธิดาพระยาไชยวิชิต (ช่วง กัลยาณมิตร)
พระเจ้าบรมวงศ์เธอ พระองค์เจ้านภางค์นิพัทธพงศ์สิ้นพระชนม์ตั้งแต่ยังทรงพระเยาว์ เมื่อวันอาทิตย์ที่ 17 กันยายน พ.ศ. 2419 พระชันษา 1 ปี 325 วัน พระราชทานเพลิงพระศพ ณ พระเมรุวัดมหาธาตุยุวราชรังสฤษฎิ์ เมื่อวันที่ 2 เมษายน พ.ศ. 2420
ภายหลังจากงานพระราชเพลิงพระศพของสมเด็จพระนางเจ้าสุนันทากุมารีรัตน์และสมเด็จพระเจ้าลูกเธอ เจ้าฟ้ากรรณาภรณ์เพ็ชรรัตน์แล้ว ในวันถัดมาก็ทรงมีการบำเพ็ญพระราชกุศลเกี่ยวกับพระอัฐิตามพระราชประเพณี หนึ่งในนั้นมีพระอัฐิของพระองค์เจ้านภางค์นิพัทธพงศ์อยู่ด้วย ปรากฏในจดหมายเหตุพระราชกิจรายวัน ฉบับประจำวันที่ 4504 วันพฤหัสบดีแรม 3 ค่ำ เดือน 4 ปีมะโรง โทศก จุลศักราช 1242 ตรงกับวันที่ 27 กุมภาพันธ์ พ.ศ. 2423 ว่า
27 กุมภาพันธ์ 2423
""...เจ้าพนักงานเชิญพระอังคารขึ้นยานุมาศมีกระบวนแห่เทวดาเครื่องสูงกลองชะนะไปลงท่าพระ เชิญพระอังคารลงเรือชัย ๒ ลำมีเรือแห่ไปลอยที่หน้าวัดปทุมคงคาตามอย่างโบราณประเพณี แล้วกระบวนแห่ซึ่งเชิญพระอังคารไปส่งลงเรือ แล้วกลับเข้ามารับพระบรมอัฐิจากพระบรมมหาราชวัง เชิญออกพระที่นั่งทรงธรรมสดับปกรณ์ดังเช่นแต่ก่อน พระบรมอัฐิที่เชิญออกมาวันนี้ พระบาทสมเด็จพระจอมเกล้าเจ้าอยู่หัว ๑ สมเด็จพระเทพศิรินทรามาตย์ ๑ เชิญสถิตบนบุษบกทองคำเปลวกลางพระที่นั่งทรงธรรม สมเด็จพระเจ้าน้องนางเธอ เจ้าฟ้าจันทรมณฑล สมเด็จพระเจ้าลูกเธอ เจ้าฟ้าอิศริยาลงกรณ์ พระองค์เจ้าอุณากรรณอนันตนรไชย พระองค์เจ้าอิศรวงศ์วรราชกุมาร พระองค์เจ้านภางค์นิพัทธพงศ์ เชิญสถิตในบุษบกห้ายอดแล้วพระราชทานรางวัลเจ้านายข้าราชการที่ถวายของในการพระเมรุ แล้วเสด็จขึ้นข้างใน…""
กุฏินภางค์นิพัทธพงศ์ ณ คณะ 3 วัดกัลยาณมิตรวรมหาวิหาร สร้างขึ้นเมื่อพ.ศ. 2555 เดิมใช้เป็นกุฎิรับรองรับเถระผู้ใหญ่ ปัจจุบันใช้เป็นสถานที่ศึกษาพระปริยัติธรรม โดยในการจัดสร้างได้อัญเชิญพระนามของพระองค์มาเป็นชื่อกุฏิ เนื่องจากพระองค์เป็นเจ้านายที่มีเชื่อสาย และเพื่อเป็นพระราชกุศลแด่พระองค์ด้วย
พระเจ้าบรมวงศ์เธอ พระองค์เจ้าภัทรายุวดี
พระเจ้าบรมวงศ์เธอ พระองค์เจ้าภัทรายุวดี หรือ พระองค์เจ้าหญิงเบียทริซภัทรายุวดี เป็นพระราชธิดาในพระบาทสมเด็จพระจุลจอมเกล้าเจ้าอยู่หัว เป็นพระราชบุตรลำดับที่ 3 ที่ประสูติแต่เจ้าจอมมารดาแสง ประสูติเมื่อวันที่ 5 ธันวาคม พ.ศ. 2419 พระนาม "เบียทริซภัทรายุวดี" นั้น ทรงตั้งตามพระนามพระราชธิดาพระองค์สุดท้องในสมเด็จพระราชินีนาถวิกตอเรีย คือ เจ้าฟ้าหญิงเบียทริซแห่งสหราชอาณาจักร
พระองค์เจ้าหญิงภัทรายุวดี มีพระเชษฐา พระขนิษฐา ร่วมเจ้าจอมมารดา ได้แก่
พระองค์เจ้าภัทรายุวดีสิ้นพระชนม์เมื่อวันที่ 30 กันยายน พ.ศ. 2456 รวมพระชนพรรษาได้ 38 ปี
พระเจ้าบรมวงศ์เธอ พระองค์เจ้าเจริญศรีชนมายุ
พระเจ้าบรมวงศ์เธอ พระองค์เจ้าเจริญศรีชนมายุ หรือ พระองค์เจ้าหญิงเจริญศรีชนมายุ เป็นพระราชธิดาในพระบาทสมเด็จพระจุลจอมเกล้าเจ้าอยู่หัว เป็นพระราชบุตรลำดับที่ 4 ที่ประสูติแต่เจ้าจอมมารดาแสง ประสูติเมื่อวันที่ 31 มีนาคม พ.ศ. 2421 สิ้นพระชนม์เมื่อวันที่ 24 ธันวาคม พ.ศ. 2459
พระองค์เจ้าหญิงเจริญศรีชนมายุ มีพระเชษฐา พระเชษฐภคินี ร่วมเจ้าจอมมารดา ได้แก่